
ΤΕΥΧΟΣ ΔΕΥΤΕΡΟ 


Αρ 


. Φύλλου 2296 


ΑΠΟΦΑΣΕΙΣ 

Αριθμ. 122/56 

Κανονισμός Προγράμματος Μεταπτυχιακών 
Σπουδών με τίτλο: «Εργαστηριακή Έρευνα 
στη Μοριακή Βιολογία» του Τμήματος Μορι¬ 
ακής Βιολογίας και Γενετικής της Σχολής Επι¬ 
στημών Υγείας του Δημοκριτείου Πανεπιστη¬ 
μίου Θράκης. 

Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Την αριθμ. πρωτ. ΔΠΘ/ΣΥΓΚ/25072/969/16-01 -2017 
απόφαση Συγκλήτου του Δ.Π.Θ., αναφορικά με τον ορι¬ 
σμό «Αναπληρωτών Πρύτανη - Μεταβίβαση αρμοδιοτήτων 
Πρύτανη - Αναπλήρωση Πρύτανη» (ΦΕΚ 327/08.02.201 7, 
τ. Β'). 

2. Τις διατάξεις του άρθρου 45, παρ. 1 του ν. 4485/2017 
(ΦΕΚ 114/4-8-2017, τ. Α'), η οποία τροποποιήθηκε με 
την παρ. 3 του άρθρου 42 του ν. 4521/2018 (ΦΕΚ 3802- 
03-2018, τ. Α') σύμφωνα με τις οποίες «Με απόφαση της 
Συνέλευσης του Τμήματος καταρτίζεται ο Κανονισμός 
Μεταπτυχιακών Σπουδών του Τμήματος κάθε Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

3. Τις διατάξεις του άρθρου 85, παρ. 6, εδ. β του 
ν. 4485/ 2017 (ΦΕΚ 114/4-8-2017, τ. Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) μη¬ 
νών από την έναρξη ισχύος του παρόντος νόμου,.... να 
καταρτίσουν και να δημοσιεύσουν τους Κανονισμούς 
του άρθρου 45». 

4. Την απόφαση της συνέλευσης του Τμήματος Μο¬ 
ριακής Βιολογίας και Γενετικής στην αρ. 09/07-03-2018 
συνεδρίασή της και το απόσπασμα πρακτικού αυτής. 

5. Την αριθμ. 121/56/29-03-2018 απόφαση της Συ¬ 
γκλήτου του Δημοκριτείου Πανεπιστημίου Θράκης (ΦΕΚ 
1761, τ.Β'). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 


ΚΑΝΟΝΙΣΜΟΣ ΠΡΟΓΡΑΜΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ ΜΕ ΤΙΤΛΟ: 
«ΕΡΓΑΣΤΗΡΙΑΚΗ ΕΡΕΥΝΑ ΣΤΗ ΜΟΡΙΑΚΗ ΒΙΟΛΟΓΙΑ» 
ΤΟΥ ΤΜΗΜΑΤΟΣ ΜΟΡΙΑΚΗΣ ΒΙΟΛΟΓΙΑΣ 
ΚΑΙ ΓΕΝΕΤΙΚΗΣ ΤΗΣ ΣΧΟΛΗΣ ΕΠΙΣΤΗΜΩΝ 
ΥΓΕΙΑΣ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ 
ΘΡΑΚΗΣ 

Άρθρο 1 

Γενικές Διατάξεις 

Ο δεύτερος κύκλος σπουδών συνίσταται στην παρα¬ 
κολούθηση Προγράμματος Μεταπτυχιακών Σπουδών 
(Π.Μ.Σ.) και ολοκληρώνεται με την απονομή Διπλώματος 
Μεταπτυχιακών Σπουδών (Δ.Μ.Σ.). 

Προγράμματα Μεταπτυχιακών Σπουδών οργανώνο¬ 
νται και λειτουργούν: 

α) σε αυτοδύναμα τμήματα που παρέχουν σπουδές 
πρώτου κύκλου, 

β) από περισσότερα τμήματα του ίδιου ή άλλων 
Α.Ε.Ι. ή από Τμήματα Α.Ε.Ι. και τα Ερευνητικά Κέντρα 
και Ινστιτούτα που αναφέρονται στο άρθρο 13 Α του ν. 
4310/2014 (Α'258), όπωςαντικαταστάθηκε με το άρθρο 
12 του ν. 4386/2016 (Α'83) συμπεριλαμβανομένων των 
ερευνητικών κέντρων της Ακαδημίας Αθηνών και του 
Ιδρύματος Ιατροβιολογικών Ερευνών της Ακαδημίας 
Αθηνών. Απαραίτητη προϋπόθεση είναι ένα τουλάχιστον 
από τα συνεργαζόμενα τμήματα να είναι αυτοδύναμο και 

γ) από αυτοδύναμα τμήματα Α.Ε.Ι. της ημεδαπής σε 
συνεργασία με τμήματα αναγνωρισμένων ως ομοταγών 
ιδρυμάτων ή ερευνητικά κέντρα και ινστιτούτα της αλ¬ 
λοδαπής. 

Στην περίπτωση διατμηματικού ή διϊδρυματικού 
Π.Μ.Σ. καταρτίζεται Ειδικό Πρωτόκολλο Συνεργασίας 
(Ε.Π.Σ.) το οποίο εγκρίνεται από τις οικείες Συγκλήτους 
και τα συλλογικά όργανα διοίκησης των Ερευνητικών 
Κέντρων. 

Οι μεταπτυχιακές σπουδές στο Δ.Π.Θ. εντάσσονται 
μέσα στο πλαίσιο των σκοπών και της γενικότερης 
αποστολής του. Αναφέρονται σε συγγενείς με τα Τμή¬ 
ματά του ειδικότητες και αποσκοπούν στη μετάδοση και 
προαγωγή της επιστημονικής γνώσης για την κάλυψη 
εκπαιδευτικών, ερευνητικών και εν γένει αναπτυξιακών 
αναγκών. 

Άρθρο 2 

Ισχύς του Κανονισμού Μεταπτυχιακών Σπουδών 

Οι διατάξεις του παρόντος κανονισμού εξειδικεύουν 
και συμπληρώνουν το νομοθετικό πλαίσιο που διέπει 
τις μεταπτυχιακές σπουδές και συγκεκριμένα τις διατά¬ 
ξεις του ν. 4485/2017 (ΦΕΚ Α' 114) και συμβάλλουν στη 
ρύθμιση με ενιαίο τρόπο των θεμάτων λειτουργίας του 
εν λόγω Π.Μ.Σ. 

Με απόφαση της συνέλευσης του τμήματος καταρτίζε¬ 
ται ο Κανονισμός Μεταπτυχιακών Σπουδών του Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στον διαδικτυ¬ 
ακό τόπο του τμήματος και κοινοποιείται στο Υπουργείο 
Παιδείας, Έρευνας και Θρησκευμάτων. 

Άρθρο 3 

Σκοπός του Π.Μ.Σ. 

Το παρόν πρόγραμμα μεταπτυχιακών σπουδών 
εντάσσεται στον στρατηγικό σχεδίασμά του Δ.Π.Θ., δι- 
έπεται από επιστημονική συνοχή και αποσκοπεί στην 
περαιτέρω προαγωγή της γνώσης, στην ανάπτυξη της 
έρευνας, στην ικανοποίηση εκπαιδευτικών ερευνητικών 
αναγκών και αναπτυξιακών αναγκών της χώρας και στην 
προετοιμασία για διδακτορικές σπουδές καθώς παρέ¬ 
χει υψηλού επιπέδου εξειδίκευση των πτυχιούχων σε 
σύγχρονα πεδία της Μοριακής Βιολογίας (που αποτε¬ 
λεί βασικό γνωστικό αντικείμενο του πρώτου κύκλου 
σπουδών του Τμήματος Μοριακής Βιολογίας και Γενε¬ 
τικής), όπως είναι η μοριακή αγροβιολογία, η μοριακή 
φαρμακολογία, η μοριακή εμβρυολογία, η μοριακή 
ανοσοβιολογία, η μοριακή διαγνωστική, η μοριακή 
νευροβιολογία, η ρύθμιση της γονιδιακής έκφρασης, η 
ολοκληρωμένη ανάλυση γονιδιακών και πρωτεΐνικών 
δικτύων και δικτύων σηματοδότησης, η μοριακή φυσι¬ 
ολογία και παθοφυσιολογία, η εξέλιξη των βιολογικών 
δικτύων και των μοριακών μηχανισμών, η γονιδιωματική, 
η μεταγραφωμική, η πρωτεϊνωματική, η βιοπληροφορι- 
κή ανάλυση δεδομένων μεγάλης κλίμακας και δικτύων 
βιομοριακών αλληλεπιδράσεων, η μοριακή συνθετική 
βιολογία, η μοριακή βιολογία συστημάτων, η ανάλυση 
συστημάτων συμβιωτικών κοινοτήτων οργανισμών, η 
δομή και η δυναμική γονιδιώματος και επιγονιδιώματος. 

Άρθρο 4 

Όργανα του Π.Μ.Σ. 

Αρμόδια όργανα για την ίδρυση, οργάνωση και λει¬ 
τουργία του προγράμματος μεταπτυχιακών σπουδών 
είναι: 

1. Η Σύγκλητος του ιδρύματος, η οποία είναι το αρ¬ 
μόδιο όργανο για τα θέματα ακαδημαϊκού, διοικητικού, 
οργανωτικού και οικονομικού χαρακτήρα των Π.Μ.Σ., 
και ασκεί όσες αρμοδιότητες σχετικά με τα Π.Μ.Σ. δεν 
ανατίθενται από το νόμο ειδικώς σε άλλα όργανα. 

2. Η συνέλευση του Τμήματος Μοριακής Βιολογίας και 
Γενετικής, η οποία έχει τις εξής αρμοδιότητες: 

α) εισηγείται στη Σύγκλητο δια της Επιτροπής Μετα¬ 
πτυχιακών Σπουδών της παραγράφου 5 του άρθρου 32 
του ν. 4485/2017 για την αναγκαιότητα ίδρυσης Π.Μ.Σ., 
σύμφωνα με το άρθρο 32, 


β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 

ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 

στ) ασκεί κάθε άλλη αρμοδιότητα που προβλέπεται 
από τις διατάξεις του Κεφαλαίου ΣΤ του ν. 4485/2017. 

3. Η Συντονιστική Επιτροπή (Σ.Ε.) του Π.Μ.Σ., η οποία 
απαρτίζεται από πέντε (5) μέλη Δ.Ε.Π. του τμήματος, 
του ιδίου ή συναφούς γνωστικού αντικειμένου τα οποία 
έχουν αναλάβει μεταπτυχιακό έργο και εκλέγονται από 
τη συνέλευση του τμήματος για διετή θητεία, κατά τη 
λήξη της οποίας με ευθύνη του Διευθυντή συντάσσε- 
ται απολογισμός του Π.Μ.Σ., και είναι αρμόδια για την 
παρακολούθηση και τον συντονισμό της λειτουργίας 
του Π.Μ.Σ. 

4. Η Επιτροπή Μεταπτυχιακών Σπουδών, η οποία 
αποτελείται από τον/την Αντιπρύτανη Ακαδημαϊκών 
Υποθέσεων, ο/η οποίος/α εκτελεί χρέη Προέδρου και 
τους Κοσμήτορες του Ιδρύματος ως μέλη και έχει τις 
αρμοδιότητες που προβλέπονται στο άρθρο 32 στην 
παράγραφο 5 του ν. 4485/2017. Ειδικότερα, αν η Επι¬ 
τροπή κρίνει την εισήγηση ελλιπή, διαφωνεί ως προς 
το περιεχόμενο των στοιχείων των παραγράφων 2 και 3 
του άρθρου 32 του ν. 4485/2017, καθώς και αν διαπιστώ¬ 
νει αλληλεπικάλυψη των γνωστικών αντικειμένων που 
τα Π.Μ.Σ. του ιδρύματος θεραπεύουν, αναπέμπει εντός 
αποκλειστικής προθεσμίας τριάντα (30) ημερών την ει¬ 
σήγηση στη συνέλευση του τμήματος με αιτιολογημένη 
απόφασή της.Το τμήμα αφού λάβει υπόψη τις υποδείξεις 
της Επιτροπής Μεταπτυχιακών Σπουδών, υποβάλλει εκ 
νέου σε αυτήν, την εισήγησή του. Αν, μέσα σε αποκλειστι¬ 
κή προθεσμία τριάντα (30) ημερών, για δεύτερη φορά η 
Επιτροπή Μεταπτυχιακών Σπουδών δεν κάνει αποδεκτή 
την εισήγηση, το Τμήμα μπορεί να υποβάλει απευθείας 
την εισήγησή του στη Σύγκλητο. 

5.0 Διευθυντής του Π.Μ.Σ., είναι μέλος της Σ.Ε. και ορί¬ 
ζεται μαζί με τον αναπληρωτή του, με απόφαση της Συ¬ 
νέλευσης του τμήματος για διετή θητεία. Προεδρεύει της 
Σ.Ε., είναι μέλος Δ.Ε.Π. πρώτης βαθμίδας ή της βαθμίδας 
του αναπληρωτή, είναι του ιδίου ή συναφούς γνωστικού 
αντικειμένου με το γνωστικό αντικείμενο του Π.Μ.Σ. και 
ασκεί τα καθήκοντα που ορίζονται στο Κεφάλαιο ΣΤ του 
ν. 4485/2017 και στον Κανονισμό Μεταπτυχιακών Σπου¬ 
δών. Ο Διευθυντής του Π.Μ.Σ. εισηγείται στα αρμόδια 
όργανα του ιδρύματος για κάθε θέμα που αφορά στην 
αποτελεσματική λειτουργία του προγράμματος. 

Ο Διευθυντής δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο ως Διευθυντής. 

Κατά τη λήξη της θητείας της Σ.Ε., με ευθύνη του απερ¬ 
χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 

χρήση των διαθέσιμων πόρων του Π.Μ.Σ. Ο απολογισμός 
κατατίθεται στο οικείο Τμήμα, στο οποίο ανήκει το Π.Μ.Σ. 

6. Η εξαμελής Επιστημονική Συμβουλευτική Επιτροπή 
(Ε.Σ.Ε.), η οποία είναι αρμόδια για την εξωτερική ακα¬ 
δημαϊκή αξιολόγηση των Π.Μ.Σ. (άρθρο 44 παρ. 3 του 
ν. 4485/20Ί 7). Τα πέντε (5) μέλη της Ε.Σ.Ε. είναι μέλη 
Δ.Ε.Π. α' βαθμίδας, αναπληρωτή και επίκουρου άλλων 
Α.Ε.Ι. ή ερευνητές από ερευνητικά κέντρα του άρθρου 
Ί 3 Α του ν. 43Ί 0/20Ί 4, όπως τροποποιήθηκε και ισχύει, 
συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, ή επιστήμονες της αλ¬ 
λοδαπής ή της ημεδαπής, οι οποίοι έχουν τα προσόντα 
που προβλέπονται για τους επισκέπτες διδάσκοντες 
στην παράγραφο 5 του άρθρου 36, του αντίστοιχου 
επιστημονικού πεδίου, και με την προϋπόθεση ότι δεν 
υπηρετούν ως διδάσκοντες σε Π.Μ.Σ. της Σχολής.Το έκτο 
μέλος είναι μεταπτυχιακός φοιτητής της Σχολής. 

Η θητεία των μελών είναι πενταετής, με δυνατότητα 
ανανέωσης, εκτός από τον/την φοιτητή/τρια, του οποίου 
η θητεία είναι ετήσια. 

Η ιδιότητα του Προέδρου, ο τρόπος επιλογής του/της 
μεταπτυχιακού/ής φοιτητή/τριας, καθώς και κάθε ειδικό¬ 
τερο θέμα που αφορά στη συγκρότηση, τη λειτουργία 
και τη διοικητική υποστήριξη της Επιτροπής, σύμφωνα 
με τις παραγράφους 4 έως 6 του ν. 4485/20Ί 7, καθορί¬ 
ζονται με απόφαση της Συγκλήτου που δημοσιεύεται 
στην Εφημερίδα της Κυβερνήσεως. 

Άρθρο 5 

Αριθμός Εισακτέων 

Ο αριθμός εισακτέων κατ'έτος ορίζεται κατ'ανώτατο 
όριο σε Ί 0 (δέκα) μεταπτυχιακούς/ες φοιτητές/τριες. 

Επιπλέον, ο μέγιστος αριθμός μεταπτυχιακών φοιτη- 
τών/τριών ανά διδάσκοντα του Π.Μ.Σ. ανέρχεται σε 0.7 
(Ί 0/10+5*), ο μέγιστος αριθμός αυτών σε σχέση με τον 
αριθμό των προπτυχιακών φοιτητών/τριών του Τμήμα¬ 
τος είναι περίπου 0,016 (10/610) και σε σχέση με τον 
αριθμό των διδασκόντων του Τμήματος είναι περίπου 
το 0,476 (10/21) (άρθρο 45 παρ. 1β του ν. 4485/2017). 
(*Σημ: 10 εσωτερικοί διδάσκοντες και 5 εξωτερικοί, 610 
είναι οι φοιτητές του Τμήματος Μοριακής Βιολογίας και 
Γενετικής και 21 τα μέλη ΔΕΠ). 

Άρθρο 6 

Κατηγορίες Υποψηφίων για φοίτηση στο Π.Μ.Σ. 

Στο Π.Μ.Σ. γίνονται δεκτοί ως υποψήφιοι πτυχιούχοι 
τωνΤμημάτων Μοριακής Βιολογίας και Γενετικής, Βιολο¬ 
γίας, Βιοχημείας και Βιοτεχνολογίας, Βιολογικών Εφαρ¬ 
μογών και Τεχνολογιών, Πληροφορικής με Εφαρμογές 
στη Βιοϊατρική, Διατροφής και Διαιτολογίας, Γεωπονικών 
Πανεπιστημίων, ή άλλωνΤμημάτων με συναφές αντικεί¬ 
μενο, Πανεπιστημίων της ημεδαπής ή αναγνωρισμένων 
ομοταγών Ιδρυμάτων της αλλοδαπής, καθώς και πτυχι- 
ούχοιΤμημάτωνΤΕΙ συναφούς γνωστικού αντικειμένου. 

Δεν απονέμεται Δίπλωμα Μεταπτυχιακών Σπουδών σε 
φοιτητή/τρια του/της οποίου/ας ο τίτλος σπουδών πρώ¬ 
του κύκλου από ίδρυμα της αλλοδαπής δεν έχει αναγνω¬ 
ριστεί από το Διεπιστημονικό Οργανισμό Αναγνώρισης 


Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), 
σύμφωνα με το ν. 3328/2005 (Α’ 80). 

Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που πληρούν τις προϋποθέσεις του πρώτου 
εδαφίου της παραγράφου 1, μπορούν μετά από αίτησή 
τους να εγγραφούν ως υπεράριθμοι/ες, και μόνο ένας 
κατ’ έτος και ανά Π.Μ.Σ., σύμφωνα με τους ειδικότερους 
όρους που προβλέπονται στο άρθρο 45, εφόσον υπη¬ 
ρετούν στο οικείο Τμήμα και ο τίτλος σπουδών και το 
έργο που επιτελούν στο οικείο Τμήμα είναι συναφές με 
το αντικείμενο του Π.Μ.Σ. 

Άρθρο 7 

Κριτήρια και Διαδικασία Επιλογής Εισακτέων 
ί. Πρόσκληση εκδήλωσης ενδιαφέροντος. 

Το Τμήμα σε ημερομηνίες που ορίζονται από τη Συνέ¬ 
λευση προβαίνει σε πρόσκληση εκδήλωσης ενδιαφέρο¬ 
ντος προκηρύσσοντας θέσεις με ανοιχτή διαδικασία για 
την εισαγωγή πτυχιούχων στο Π.Μ.Σ. 

Στην πρόσκληση αναφέρονται οι προϋποθέσεις ει¬ 
σαγωγής, οι κατηγορίες πτυχιούχων και ο αριθμός ει¬ 
σακτέων, ο τρόπος εισαγωγής, τα κριτήρια επιλογής, 
κ.λπ., οι προθεσμίες υποβολής αιτήσεων καθώς και τα 
δικαιολογητικά που απαιτούνται. 

Επίσης στην πρόσκληση αναφέρεται η εξεταστέα ύλη, 
η ημερομηνία εξέτασης, η διάρκεια των εξετάσεων, η 
ημερομηνία διεξαγωγής των συνεντεύξεων καθώς και 
ο τρόπος βαθμολόγησης. 

Οι αιτήσεις μαζί με τα απαραίτητα δικαιολογητικά (ελά¬ 
χιστα τυπικά κριτήρια: πτυχίο, πιστοποιητικό γνώσης 
της Αγγλικής γλώσσας και δύο συστατικές επιστολές) 
κατατίθενται στη Γραμματεία του οικείου Τμήματος είτε 
σε έντυπη είτε σε ηλεκτρονική μορφή, 
π. Επιτροπή Επιλογής Εισακτέων. 

Η επιλογή των εισακτέων στο Π.Μ.Σ. γίνεται από Τρι¬ 
μελή Επιτροπή μελών Δ.Ε.Π. του Τμήματος ιδίου ή συ¬ 
ναφούς γνωστικού αντικειμένου που έχουν αναλάβει 
μεταπτυχιακό έργο, η οποία συγκροτείται με απόφαση 
της Συνέλευσης. 

πί. Τα κριτήρια επιλογής των υποψηφίων είναι συγκε¬ 
κριμένα, ποσοτικά ή/και ποιοτικά, και γίνονται γνωστά 
στους/στις υποψηφίους/ες με την προκήρυξη του Π.Μ.Σ. 

Προϋπόθεση για την επιλογή μεταπτυχιακών φοιτη- 
τών/τριών είναι: η κατοχή πτυχίου ΑΕΙ/ΤΕΙ, όπως ορίζε¬ 
ται στο άρθρο 6 του παρόντος Κανονισμό, η γνώση της 
Αγγλικής γλώσσας σε επίπεδο Β2 και η κατάθεση δύο 
συστατικών επιστολών. 

Το επίπεδο γλωσσομάθειας Β2 αποδεικνύεται με τους 
εξής τρόπους: 

α) Κρατικό Πιστοποιητικό του ν. 2740/1999, όπως 
αντικαταστάθηκε με την παρ. 19 του άρθρου 13 του 
ν. 3149/2003, 

β) Πτυχίο Ξένης Γλώσσας και Φιλολογίας ή Πτυχίο 
Ξένων Γλωσσών Μετάφρασης και Διερμηνείαςτης ημε¬ 
δαπής ή αντίστοιχο και ισότιμο σχολών της αλλοδαπής, 
γ) Πτυχίο, προπτυχιακό ή μεταπτυχιακό δίπλωμα ή 
διδακτορικό δίπλωμα οποιουδήποτε αναγνωρισμένου 
ιδρύματος τριτοβάθμιας εκπαίδευσης της αλλοδαπής, 
δ) Απολυτήριο τίτλο ισότιμο των ελληνικών σχολείων 
Δευτεροβάθμιας Εκπαίδευσης, εφόσον έχουν αποκτηθεί 

μετά από κανονική φοίτηση τουλάχιστον έξι ετών στην 
αλλοδαπή. 

Η άδεια επάρκειας διδασκαλίας ξένης γλώσσας δεν 
αποδεικνύει τη γνώση ξένης γλώσσας (π.δ. 347/2003). 
Οι υποψήφιοι που είναι κάτοχοι της σχετικής άδειας 
πρέπει να προσκομίσουν επικυρωμένο αντίγραφο και 
ακριβή μετάφραση του τίτλου σπουδών βάσει του 
οποίου εκδόθηκε η άδεια επάρκειας διδασκαλίας ξέ¬ 
νης γλώσσας. 

Τα κριτή ρια επιλογής των υποψηφίων για την εισαγω¬ 
γή στο Π.Μ.Σ είναι: 

1. Ο Γενικός βαθμός Πτυχίου (Σχετική βαρύτητα κρι¬ 
τηρίου: 15%). 

2. Επίδοση σε γραπτές εξετάσεις (Σχετική βαρύτητα 
κριτηρίου: 50%). 

3. Επίδοση στη συνέντευξη ενώπιον τηςΤριμελούς Επι¬ 
τροπής και λοιπές διακρίσεις (π.χ. σχετικές επιστημονικές 
δημοσιεύσεις, προφορικές ή γραπτές, και συγγραφική 
δραστηριότητα) (Σχετική βαρύτητα κριτηρίου: 35%). 

Δεν γίνονται δεκτοί υποψήφιοι φοιτητές οι οποίοι δεν 
συγκεντρώνουν την βάση (50% της βαθμολογίας), 
ίν. Διαδικασία επιλογής 
Η διαδικασία επιλογής έχει ως εξής: 
α) Η Επιτροπή Επιλογής καταρτίζει αρχικά έναν πλήρη 
κατάλογο όσων έχουν υποβάλει αίτηση. 

β) Απορρίπτει τους υποψηφίους που δεν πληρούν τα 
ελάχιστα τυπικά κριτήρια (πτυχίο, γνώση αγγλικής γλώσ¬ 
σας και δύο συστατικές επιστολές). 

γ) Φροντίζει για την οργάνωση και τη διεξαγωγή των 
εισαγωγικών εξετάσεων. 

δ) Καλεί σε συνέντευξη όσους υποψηφίους έχουν στις 
γραπτές εξετάσεις επίδοση πάνω από τη βάση πέντε (5). 
Η συνέντευξη πραγματοποιείται από τα μέλη της οικείας 
Επιτροπής Επιλογής. 

ε) Ιεραρχεί βαθμολογικά τους υποψηφίους και προ¬ 
βαίνει στην τελική επιλογή. 

στ) Καταρτίζει τον τελικό πίνακα επιλογής. Ο τελικός 
πίνακας των επιτυχόντων επικυρώνεται από την Συνέ¬ 
λευση και αναρτάται στον πίνακα ανακοινώσεων της 
Γραμματείας και στην ιστοσελίδα του τμήματος. 

Σε περιπτώσεις ισοβαθμίας στην τελευταία θέση του 
πίνακα επιτυχόντων υποψηφίων όλοι οι ισοβαθμίσαντες 
εισάγονται στο Π.Μ.Σ. 

Άρθρο 8 

Διάρκεια σπουδών 

1. Χρονική διάρκεια φοίτησης 
Η κανονική χρονική διάρκεια φοίτησης στο Π.Μ.Σ. 
που οδηγεί στη λήψη του Διπλώματος Μεταπτυχιακών 
Σπουδών (Δ.Μ.Σ.) ορίζεται κατ' ελάχιστο στο ένα ημε¬ 
ρολογιακό έτος που περιλαμβάνει δύο (2) εξάμηνα και 
τη θερινή περίοδο. 

Η φοίτηση στο πρόγραμμα θεωρείται ότι λήγει με την 
ολοκλήρωση της συγγραφής και της δημόσιας παρουσί¬ 
ασης της μεταπτυχιακής διπλωματικής εργασίας. 

Ο μεταπτυχιακός φοιτητής είναι υποχρεωμένος να 
ολοκληρώσει οπωσδήποτετις μεταπτυχιακές του σπου¬ 
δές μέσα σε χρονικό διάστημα διπλάσιο της κανονικής 
προβλεπόμενης διάρκειας. 


2. Μερική φοίτηση 

Στους μεταπτυχιακούς/κές φοιτητές/τριες προ- 
βλέπεται σύμφωνα με την παρ. 2 του άρθρου 33 του 
ν. 4485/2017 (Α' 114) η δυνατότητα μερικής φοίτησης 
για εργαζόμενους/νες φοιτητές /τριες, η διάρκεια της 
οποίας δεν μπορεί να υπερβαίνει το διπλάσιο της κανο¬ 
νικής φοίτησης. Ο αριθμός των φοιτητών/τριών μερικής 
φοίτησης δεν μπορεί να υπερβαίνει το 20% του αριθμού 
των εισακτέων και αφορά άτομα που αποδεδειγμένα 
εργάζονται (βεβαίωση εργοδότη) πλέον των 15 ωρών 
εβδομαδιαίως. 

Η μερική φοίτηση προβλέπεται και για μη εργαζόμε¬ 
νους μεταπτυχιακούς/κές φοιτητές/τριες που αδυνατούν 
να ανταποκριθούν στις ελάχιστες απαιτήσεις του προ¬ 
γράμματος πλήρους φοίτησης και για ιδιαίτερες εξαιρε¬ 
τικά σοβαρές περιπτώσεις. 

Ως τέτοιες περιπτώσεις θεωρούνται ασθένεια και εν 
γένει λόγοι υγείας (που τεκμηριώνονται από σχετικά 
παραστατικά από δημόσια νοσοκομεία και επιτροπές) 
και η στράτευση (που τεκμηριώνεται με βεβαίωση από 
το στρατό). 

3. Αναστολή σπουδών 

Σε εξαιρετικές περιπτώσεις στους μεταπτυχιακούς/κές 
φοιτητές/τριες παρέχεται, κατόπιν υποβολής σχετικής 
αίτησης, προσωρινή αναστολή σπουδών, που δεν μπο¬ 
ρεί να υπερβαίνει τα δύο (2) συνεχόμενα εξάμηνα. Κατά 
τη διάρκεια της αναστολής, ο μεταπτυχιακός φοιτητής 
χάνει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. 

4. Διαγραφή μεταπτυχιακών φοιτητών 

Για θέματα επανεξέτασης μαθημάτων σε οφειλόμενα 
μαθήματα ή διαγραφής αποφαίνεται η συνέλευση του 
τμήματος μετά από πρόταση της Συντονιστικής Επιτρο¬ 
πής, η οποία αποφασίζει για τους όρους της επανεξέτα¬ 
σης και τους λόγους διαγραφής και τους περιλαμβάνει 
στον οικείο Κανονισμό Μεταπτυχιακών Σπουδών. 

Λόγοι διαγραφής είναι: 

α) η μη επαρκής πρόοδος του μεταπτυχιακού φοιτη¬ 
τή (η οποία τεκμηριώνεται με μη συμμετοχή στην εκ¬ 
παιδευτική διαδικασία, δηλαδή παρακολουθήσεις και 
εξετάσεις), 

β) η πλημμελής εκπλήρωση λοιπών υποχρεώσεων που 
ορίζονται από τον οικείο Κανονισμό, 

γ) συμπεριφορά που προσβάλλει την ακαδημαϊκή δε¬ 
οντολογία, όπως π.χ. η λογοκλοπή, και 

δ) αίτηση του/της ίδιου/ας του μεταπτυχιακού/κής 
φοιτητή/τριας. 

Άρθρο 9 
Όροι φοίτησης 

Οι μεταπτυχιακοί/ές φοιτητές/τριες εγγράφονται και 
συμμετέχουν στο μεταπτυχιακό πρόγραμμα υπό τους 
προβλεπόμενους όρους και τις προϋποθέσεις. 

Μετά από ανακοίνωση της Γραμματείας του Τμήματος 
στην οποία ορίζεται και η χρονική διάρκεια των εγγραφών 
και τα δικαιολογητικά που απαιτούνται για την εγγραφή 
αρχίζουν οι εγγραφές των εισαγομένων μεταπτυχιακών 
φοιτητών/τριών. 

Κάθε υποψήφιος/ια, πριν εγγράφει, πρέπει να λαμβάνει γνώση αυτού του Κανονισμού και να αποδέχεται τους 
κανόνες λειτουργίας του Π.Μ.Σ. Η αποδοχή του Κανονισμού συνιστά βασική προϋπόθεση για την απόκτηση και 
διατήρηση της ιδιότητας του/της μεταπτυχιακού/ής φοιτητή/τριας. 

Οι φοιτητές/τριες του Π.Μ.Σ. υποχρεούνται να παρακολουθούν το σύνολο των διαλέξεων. 

Αν ο μεταπτυχιακός/ή φοιτητής/τρια αποτύχει στην εξέταση μαθήματος ή μαθημάτων και θεωρείται ότι δεν έχει 
ολοκληρώσει επιτυχώς το πρόγραμμα, εξετάζεται, ύστερα από αίτησή του από τριμελή επιτροπή μελών Δ.Ε.Π. της 
σχολής, τα οποία έχουν το ίδιο ή συναφές γνωστικό αντικείμενο με το εξεταζόμενο μάθημα και ορίζονται από τη 
συνέλευση του τμήματος. Από την επιτροπή εξαιρείται ο υπεύθυνος της εξέτασης διδάσκων. 

Άρθρο ΊΟ 

Πρόγραμμα σπουδών - Έλεγχος γνώσεων 

Το ΠΜΣ με τίτλο "Εργαστηριακή Έρευνα στη Μοριακή Βιολογία" διαρκεί ένα ημερολογιακό έτος και είναι οργα¬ 
νωμένο σε δύο εξάμηνα και τη θερινή περίοδο. Τα μαθήματα είναι υποχρεωτικά, διδάσκονται κατά τη διάρκεια της 
εβδομάδας (και σε εξαιρετικές περιπτώσεις κατά τη διάρκεια του Σαββατοκύριακου ή των αργιών). Το σύνολο των 
Πιστωτικών Μονάδων (Ε(ΙΤ5) που απαιτούνται για την απόκτηση του Δ.Μ.Σ. ανέρχονται σε 75. Για την απόκτηση 
του Δ.Μ.Σ. απαιτείται η υποχρεωτική παρακολούθηση και επιτυχής εξέταση σε όλα τα μαθήματα. Επίσης απαιτείται 
η επιτυχής ολοκλήρωση της μεταπτυχιακής διπλωματικής εργασίας. Στον πίνακα που ακολουθεί παρουσιάζονται 
τα μαθήματα, οι ώρες διδασκαλίας, οι διδακτικές μονάδες και οι πιστωτικές μονάδες Ε(ΙΤ5 ανά μάθημα και στο 
σύνολο του Προγράμματος. Σημειώνεται ότι κάθε πιστωτική μονάδα Ε(ΙΤ5 αντιστοιχεί σε 25 ώρες φόρτου εργασίας. 


Περιγραφή 

Ώρες 

Διδασκαλίας/ 

μάθημα 

Σύνολο ωρών 
διδασκαλίας 

Συνολικός 
φόρτος εργασίας 
φοιτητή 

Ε(ΙΤ5/ 

μάθημα 

Ε05/ 

εξάμηνο 

Α'Εξάμηνο: 3 μαθήματα 

Ανάλυση επιστημονικής βιβλιογραφίας 1 

40 

250 

750 

ΊΟ 

30 

Προηγμένη Τεχνολογία Μοριακής 
Βιολογίας (Εργαστήρι κό Μάθημα) 

200 

Ί 5 

Ειδικά θέματα Σύγχρονης Μοριακής 
Βιολογίας 1 

ΊΟ 

5 

Β'Εξάμηνο: 3 μαθήματα 

Μεταπτυχιακή Διπλωματική Εργασία 1 

200 

250 

750 

Ί 5 

30 

Ανάλυση επιστημονικής βιβλιογραφίας II 

40 

ΊΟ 

Ειδικά θέματα Σύγχρονης Μοριακής 
Βιολογίας II 

ΊΟ 

5 

Θερινή Περίοδος: Ί μάθημα 






Μεταπτυχιακή Διπλωματική Εργασία II 

Ί00 

Ί00 

375 

Ί 5 

Ί5 


Τα μαθήματα κατανέμονται ως εξής: 


ΕΡΓΑΣΤΗΡΙΑΚΗ ΕΡΕΥΝΑ ΣΤΗ ΜΟΡΙΑΚΗ ΒΙΟΛΟΓΙΑ 

Α' ΕΞΑΜΗΝΟ ΣΠΟΥΔΩΝ 

Κωδικός μαθήματος 

Τίτλος μαθήματος 

Τύπος μαθήματος 

Ώρες 

Ε(ΙΤ5 

ΜΒΡΊ 

Ανάλυση επιστημονικής βιβλιογραφίας 1 

Υποχρεωτικό 

40 

ΊΟ 

ΜΒΡ2 

Προηγμένη Τεχνολογία 

Μοριακής Βιολογίας 
(Εργαστηριακό Μάθημα) 

Υποχρεωτικό 

200 

Ί 5 

ΜΒΡ3 

Ειδικά θέματα Σύγχρονης 
Μοριακής Βιολογίας 1 

Υποχρεωτικό 

ΊΟ 

5 

Σύνολο Α' Εξαμήνου 

250 

30 






Β'ΕΞΑΜΗΝΟ ΣΠΟΥΔΩΝ 

Κωδικός μαθήματος 

Τίτλος μαθήματος 

Τύπος μαθήματος 

Ώρες 

Εα$ 

ΜΒΡ4 

Ειδικά θέματα Σύγχρονης 
Μοριακής Βιολογίας II 

Υποχρεωτικό 

ΊΟ 

5 

ΜΒΡ5 

Ανάλυση επιστημονικής βιβλιογραφίας II 

Υποχρεωτικό 

40 

ΊΟ 

ΜΒΡ6 

Μεταπτυχιακή Διπλωματική Εργασία 1 

Υποχρεωτικό 

200 

Ί5 

Σύνολο Β'εξαμήνου 

250 

30 

ΘΕΡΙΝΗ ΠΕΡΙΟΔΟΣ ΣΠΟΥΔΩΝ 

Κωδικός μαθήματος 

Τίτλος μαθήματος 

Τύπος μαθήματος 

Ώρες 

Ε(ΙΤ5 

ΜΒΒ7 

Μεταπτυχιακή Διπλωματική Εργασία II 

Υποχρεωτικό 

100 

15 

Σύνολο θερινής περιόδου 

100 

15 


2. Περιγραφή των μαθημάτων 

ΜΒΒ1 Ανάλυση επιστημονικής βιβλιογραφίας I 

Στόχος του μαθήματος είναι η ανάπτυξη δεξιοτήτων 
κριτικής σκέψης που είναι απαραίτητες για τον ερευνη¬ 
τή και συγκεκριμένα δεξιότητες αναγνώρισης και αξιο¬ 
λόγησης της αξιοπιστίας των ερευνητικών δεδομένων, 
κριτικής και αντικειμενικής ερμηνείας τους και ανάπτυξη 
επιστημονικής επιχειρηματολογίας. 

Περιεχόμενο του μαθήματος 

Το μάθημα περιλαμβάνει τις εξής ενότητες: Εισαγωγή 
στην επιστημονική βιβλιογραφία, Είδη επιστημονικών 
δημοσιεύσεων, Δομή Επιστημονικών δημοσιεύσεων, 
Τύποι ανάγνωσης και ορισμός της κριτικής σκέψης, 
ακαδημαϊκή γραφή, ανάλυση δομής και περιεχομένου 
πρωτότυπης ερευνητικής εργασίας. 

ΜΒΒ2 Προηγμένη Τεχνολογία Μοριακής Βιολογίας 
(Εργαστηριακό Μάθημα) 

Στόχοι του μαθήματος είναι α) η ανάπτυξη εργαστηρι¬ 
ακών δεξιοτήτων πειραματικού σχεδιασμού, διατύπωσης 
και ελέγχου επιστημονικών υποθέσεων στη Μοριακή 
Βιολογία, β) η εξοικείωση θεωρητικά και πρακτικά με 
μια σειρά προηγμένων μεθόδων και τεχνικών μοριακής 
Βιολογίας και γ) η ανάπτυξη δεξιοτήτων ερμηνείας αξι¬ 
ολόγησης πειραματικών αποτελεσμάτων. 

Περιεχόμενο του μαθήματος 

Στο πλαίσιο του μαθήματος οι φοιτητές θα μελετήσουν, 
θα παρακολουθήσουν και στη συνέχεια θα υλοποιήσουν 
μια σειρά εργαστηριακών ασκήσεων στο εργαστήριο, 
όπως κυτταροκαλλιέργειες καρκινικών σειρών, πρω¬ 
τογενών κυττάρων, βλαστικών κυττάρων, απομόνωση 
ΒΝ Α, σύνθεση οϋΝ Α και Ρ^Ρ πραγματικού χρόνου μετά 
από το σχεδιασμό κατάλληλων εκκινητών, αλληλούχιση 
κατά 5 θπ 9ΘΓ και αλληλούχιση νέας γενιάς, ιστολογικές και 
ιστοχημικές χρώσεις. Επίσης το μάθημα περιλαμβάνει 
και ενότητες σχετικά με την ασφάλεια στο εργαστήριο 
Μοριακής Βιολογίας καθώς και το νομικό πλαίσιο που 
διέπει σχετικές μεθοδολογίες (πειραματόζωα, κυτταρο- 
καλλιέργειες κ.α) 

ΜΒΒ3 Ειδικά θέματα Σύγχρονης Μοριακής Βιολογίας I 

Στόχος του μαθήματος είναι η έκθεση των μεταπτυχι¬ 
ακών φοιτητών σε ένα ευρύ φάσμα θεμάτων σύγχρονης 
Μοριακής Βιολογίας, που παρουσιάζονται σε ερευνητικά 
σεμινάρια από μέλη ΔΕΠ του Τμήματος Μοριακής Βιολο¬ 
γίας και Γενετικής ή άλλων τμημάτων της Ελλάδας ή του 
εξωτερικού καθώς και από ερευνητές που συμμετέχουν 
στο πρόγραμμα. 

Περιεχόμενο του μαθήματος 

Το μάθημα δίνει ιδιαίτερη έμφαση στις σύγχρονες εξε¬ 
λίξεις και μελλοντικές κατευθύνσεις στο πεδίο της Μορι¬ 
ακής Βιολογίας. Η επιλογή των διδασκόντων γίνεται κατά 
τρόπο που να καλύπτει μεγάλο εύρος του πεδίου ενώ η 
συμμετοχή των μελών ΔΕΠ αποσκοπεί να παρουσιάσει 
στον μεταπτυχιακό φοιτητή τις ερευνητικές κατευθύν¬ 


σεις και άξονες του Τμήματος Μοριακής Βιολογίας και 
Γενετικής. 

ΜΒΒ4 Ειδικά θέματα Σύγχρονης Μοριακής Βιολογίας II 

Η περιγραφή έχει γίνει παραπάνω στο μάθημα Ειδικά 
θέματα Σύγχρονης Μοριακής Βιολογίας I 

ΜΒΒ5 Ανάλυση επιστημονικής βιβλιογραφίας II 

Η περιγραφή έχει γίνει παραπάνω στο μάθημα Ανάλυ¬ 
ση επιστημονικής βιβλιογραφίας I 

ΜΒΒ6 Μεταπτυχιακή Διπλωματική Εργασία I και ΜΒΒ7 
Μεταπτυχιακή Διπλωματική Εργασία II 

Η περιγραφή παρουσιάζεται αναλυτικά στο άρθρο 11. 

Η έναρξη των μαθημάτων ορίζεται την 1 Οκτωβρίου 
και η λήξη των μαθημάτων στις 5 Οκτωβρίου του επό¬ 
μενου έτους. 

Στην αρχή κάθε εξαμήνου καταρτίζεται το ωρολόγιο 
πρόγραμμα του εξαμήνου.Τα μαθήματα και τα σεμινάρια 
θα πραγματοποιούνται κατά τη διάρκεια της εβδομά¬ 
δας. Σε ορισμένες περιπτώσεις τα μαθήματα δύνανται 
να πραγματοποιηθούν και Σαββατοκύριακα ή αργίες. 

Κάθε μάθημα διδάσκεται από έναν ή περισσότερους 
διδάσκοντες. Σε κάθε μάθημα ορίζεται από τη Γ.Σ. ένας/ 
μία διδάσκων/διδάσκουσα ως υπεύθυνος/η συντονι- 
στής/τρια του μαθήματος. 

Η αξιολόγηση των μαθημάτων γίνεται είτε με γραπτή 
ή προφορική εξέταση, εργασία, παρουσίαση, αναφορά 
(ΓθροΓΐ) ή συνδυασμό των παραπάνω. Η ακριβής μορφή 
της αξιολόγησης καθορίζεται από τον/την διδάσκοντα/ 
ουσα ή τους/τις διδάσκοντες/ουσες σε σχέση και με τη 
φύση του κάθε μαθήματος. Ειδικότερα, η επίδοση στα 
μαθήματα ΜΒΒ1 Ανάλυση επιστημονικής βιβλιογραφί¬ 
ας I και ΜΒΒ5 Ανάλυση επιστημονικής βιβλιογραφίας II 
αξιολογείται κατά τις παρουσιάσεις των φοιτητών ενώ η 
επίδοση στο εργαστηριακό μάθημα ΜΒΒ2 Προηγμένη 
Τεχνολογία Μοριακής Βιολογίας αξιολογείται με προφο¬ 
ρική/πρακτική εξέταση στο εργαστήριο. Η διπλωματική 
εργασία αξιολογείται από την Τριμελή Εξεταστική Επι¬ 
τροπή και ο βαθμός της Επιτροπής πιστώνεται και στα 
δύο μαθήματα (ΜΒΒ4 και ΜΒΒ7). 

Ο τρόπος αξιολόγησης σε κάθε μάθημα γνωστοποι¬ 
είται κατά την έναρξη της διδασκαλίας του μαθήματος 
από τον συντονιστή του μαθήματος. 

Για τα μαθήματα στα οποία η αξιολόγηση γίνεται με 
ασκήσεις ή/και τελική γραπτή εξέταση ισχύουν τα πα¬ 
ρακάτω: 

1) Τα μαθήματα του χειμερινού εξαμήνου εξετάζονται 
τον Φεβρουάριο 

(1 η εξεταστική) και τον Σεπτέμβριο (2η εξεταστική). 

2) Τα μαθήματα του εαρινού εξαμήνου εξετάζονται 
τον Ιούνιο (1η εξεταστική) και τον Σεπτέμβριο (2η εξε¬ 
ταστική). 

Για τα μαθήματα στα οποία προβλέπεται κατάθεση 
εργασίας ισχύουν τα εξής: 

Για μαθήματα του χειμερινού εξαμήνου: 

Ί) Το θέμα της εργασίας δίνεται από τον διδάσκοντα 
το αργότερο ως τις Ί 5 Νοεμβρίου και η παράδοση της 
εργασίας γίνεται από τον φοιτητή έως 25 Ιανουάριου. 

2) Σε περίπτωση αποτυχίας για την επαναληπτική εξέ¬ 
ταση, το θέμα δίνεται από τον διδάσκοντα το αργότερο 
ως τις Ί 5 Μάίου και η παράδοση της εργασίας γίνεται 
έως τις Ί 0 Σεπτεμβρίου. 

Για μαθήματα του εαρινού εξαμήνου: 

Ί) Το θέμα της εργασίας δίνεται από τον διδάσκοντα το 
αργότερο ως τις Ί 5 Απριλίου η παράδοση της εργασίας 
γίνεται από τον φοιτητή έως τις 20 Ιουνίου (Ί η εξετα¬ 
στική). 

2) Σε περίπτωση αποτυχίας για την επαναληπτική εξέ¬ 
ταση, το θέμα δίνεται από τον διδάσκοντα το αργότερο 
ως τις 30 Ιουνίου και η παράδοση της εργασίας γίνεται 
έως τις 20 Σεπτεμβρίου. 

Μετά το πέρας της εξεταστικής οι ασκήσεις τα γραπτά 
δοκίμια και κάθε άλλο τεκμήριο εξέτασης παραδίδονται 
από τον διδάσκοντα για φύλαξη στη Γραμματεία. 

Μέρος των μαθημάτων, σε ποσοστό που δεν θα ξε¬ 
περνάει το τριάντα πέντε τοις εκατό (35%), δύναται να γί¬ 
νεται με μέσα εξ' αποστάσεως εκπαίδευσης (σύγχρονης). 

Η παρακολούθηση των μαθημάτων είναι υποχρεωτική 
και διαπιστώνεται με ευθύνη του διδάσκοντος. Επιτρέ¬ 
πονται μέχρι δύο (2) απουσίες. Στην περίπτωση που ο 
αριθμός απουσιών είναι μεγαλύτερος των δύο (2) και οι 
λόγοι απουσίας είναι σοβαροί (εξαιρουμένων των επαγ¬ 
γελματικών υποχρεώσεων), τότε μετά από αίτηση του/ 
της ενδιαφερόμενου/ης μεταπτυχιακού φοιτητή/τριας 
η περίπτωση εξετάζεται από τη Συντονιστική Επιτροπή 
του Π.Μ.Σ., η οποία εγκρίνει ή όχι το αίτημα και εισηγείται 
στη συνέλευση του τμήματος για την τελική έγκριση. 

Σε περίπτωση που ο αριθμός των παρουσιών αυτών 
δεν επιτευχθεί, ο/η φοιτητής/τρια θεωρείται αποτυχών/ 
αποτυχούσα στο μάθημα αυτό. Στην περίπτωση αυτή 
υπάρχει δυνατότητα παρακολούθησης του συγκεκρι¬ 
μένου μαθήματος κατά τον επόμενο κύκλο λειτουργίας 
του ΠΜΣ. 

Η βαθμολογική κλίμακα για την αξιολόγηση της επί¬ 
δοσης των μεταπτυχιακών φοιτητών/τριών ορίζεται από 
το μηδέν (0) ως το δέκα (Ί 0): 

«Άριστα» από οκτώ και πενήντα (8,50) μέχρι δέκα (10), 

«Λίαν καλώς» από έξι και πενήντα (6,50) ως και οκτώ 
και σαράντα εννέα (8,49), «Καλώς» από πέντε (5) ως και 
έξι και σαράντα εννέα (6,49). 

Τα αποτελέσματα της αξιολόγησης των μαθημάτων 
κοινοποιούνται με ευθύνη του/της υπεύθυνου/ης συντο- 
νιστή/τριαςτου μαθήματος στους/στις μεταπτυχιακούς 
φοιτητές/τριες δεκαπέντε (Ί 5) ημέρες μετά την ημερο¬ 
μηνία εξέτασης ή στην περίπτωση που η αξιολόγηση 
γίνεται βάσει εργασιών, τριάντα (30) ημέρες μετά την 
ημερομηνία παράδοσης των εργασιών. 

Δεν επιτρέπεται η επαναληπτική εξέταση προκειμένου 
ο φοιτητής να βελτιώσει τη βαθμολογία του. 

Ο βαθμός του Δ.Μ.Σ. καθορίζεται από τους βαθμούς 
των μαθημάτων του προγράμματος και τον βαθμό της 
μεταπτυχιακής εργασίας. Κάθε μάθημα συνεισφέρει 
στην τελική βαθμολογία ανάλογα με το πλήθος των δι¬ 
δακτικών του μονάδων. 


Ο βαθμός του Δ.Μ.Σ. με ευθύνη της Γραμματείας κα- 
ταχωρείται στον ατομικό φάκελο του/της φοιτητή/τριας. 

Άρθρο Ί Ί 

Εκπόνηση μεταπτυχιακής διπλωματικής εργασίας 

Ο/Η μεταπτυχιακός φοιτητής/τρια υποχρεούται να 
εκπονήσει ατομικά και να υποστηρίξει δημόσια με επι¬ 
τυχία τη μεταπτυχιακή διπλωματική του εργασία κατά 
το δεύτερο εξάμηνο και κατά τη θερινή περίοδο. 

Η μεταπτυχιακή διπλωματική εργασία είναι πρωτότυ¬ 
πη ερευνητική εργασία και περιλαμβάνει την πρακτική 
εξάσκηση σε εργαστηριακές ή/και υπολογιστικές τεχνι¬ 
κές, την οργάνωση πειραματικών πρωτοκόλλων, την κα¬ 
τανόηση της επιστημονικά τεκμηριωμένης ερευνητικής 
πρακτικής, τη χρήση βιβλιογραφίας και την ανάλυση 
αποτελεσμάτων. 

Αλλαγή ή τροποποίηση του θέματος της μεταπτυχι¬ 
ακής διπλωματικής εργασίας μπορεί να γίνει μόνο σε 
περίπτωση που υπάρχει σύμφωνη γνώμη του επιβλέ- 
ποντος, αιτιολογημένη θετική εισήγηση της Συντονιστι¬ 
κής Επιτροπής και επικύρωση από τη Συνέλευση. Στην 
περίπτωση αυτή, ο ελάχιστος χρόνος αρχίζει να μετράει 
πάλι από την αρχή, από την ημέρα της αίτησης του με¬ 
ταπτυχιακού φοιτητή. 

Ί. Αίτηση - Υποβολή θέματος 

Ο/Η μεταπτυχιακός /ή φοιτητής/τρια έχει δικαίωμα 
υποβολής θέματος Δ.Ε. εφόσον έχει ολοκληρώσει με 
επιτυχία όλα τα μαθήματα του πρώτου εξαμήνου. 

Μέχρι το τέλος του μήνα Φεβρουάριου υποβάλλει αί¬ 
τηση, στην οποία αναγράφεται ο προτεινόμενος τίτλος 
της διπλωματικής εργασίας, ο/η προτεινόμενος/η επι- 
βλέπων/ουσα και επισυνάπτεται περίληψη της προτει- 
νόμενης εργασίας στη Γραμματεία του Π.Μ.Σ. 

Οι μεταπτυχιακοί/κές φοιτητές/τριες οι οποίοι/ες δεν 
καταθέτουν την αίτηση εντός των χρονικών ορίων που 
ορίζονται από τον Εσωτερικό Κανονισμό, μεταθέτουν, 
με δική τους ευθύνη, κατά ένα τουλάχιστον εξάμηνο την 
έναρξη εκπόνησης της Δ.Ε. 

2. Επίβλεψη διπλωματικής εργασίας 

Η Συντονιστική Επιτροπή ύστερα από αίτηση του/της 
υποψηφίου/ιας, ορίζει τον/την επιβλέποντα/ουσα αυτής 
και συγκροτεί την Τριμελή εξεταστική επιτροπή για την 
έγκριση της εργασίας, ένα από τα μέλη της οποίας είναι 
και ο/η επιβλέπων/ουσα. 

3. Παρουσίαση και ολοκλήρωσης της Διπλωματικής 
Εργασίας 

Για να εγκριθεί η εργασία ο/η φοιτητής/τρια οφείλει 
να την υποστηρίξει ενώπιον της εξεταστικής επιτροπής. 

Τα μέλη της Τριμελούς Εξεταστικής Επιτροπής πρέπει 
να έχουν την ίδια ή συναφή επιστημονική ειδικότητα με 
το γνωστικό αντικείμενο του Π.Μ.Σ. 

Μετά την εκπόνηση της Δ.Ε. ο/η μεταπτυχιακός/ή φοι- 
τητής/τρια υποβάλει στον επιβλέποντα και στα άλλα δύο 
μέλη της Τριμελούς Εξεταστικής Επιτροπής αντίγραφα 
της Διπλωματικής Εργασίας. Εφόσον υπάρχει θετική 
κρίση από την Τριμελή Εξεταστική Επιτροπή, ορίζεται 
η ημερομηνία της προφορικής εξέτασης - παρουσία¬ 
σης στο χρονικό διάστημα της ανωτέρω παραγράφου. 
Η έκταση και το βάθος της προφορικής εξέτασης κατά 

την υποστήριξη είναι ανάλογα της μορφής παρουσίασης 
της εργασίας. 

Η παρουσίαση της μεταπτυχιακής διπλωματικής εργα¬ 
σίας υποστηρίζεται ενώπιον τηςΤριμελούς Εξεταστικής 
Επιτροπής σε ημερομηνία και τόπο που ορίζεται από τη 
συνέλευση του τμήματος. 

Κατά την παρουσίαση - υποστήριξη της ΜΔΕ, η Εξε¬ 
ταστική Επιτροπή συντάσσει και υπογράφει πρακτικό 
Δημόσιας Παρουσίασης της ΜΔΕ στο οποίο αναγράφο¬ 
νται τυχόν παρατηρήσεις ή σχόλια καθώς και ο τελικός 
βαθμός. 

Κατόπιν της έγκρισής της από την Επιτροπή, το πρα¬ 
κτικό αξιολόγησης αναρτάται υποχρεωτικά στον διαδι¬ 
κτυακό τόπο της οικείας σχολής. 

Στην περίπτωση αρνητικής κρίσης υπάρχει η δυνα¬ 
τότητα επανυποβολής της μετά από δύο μήνες, αφού 
βελτιώσει την εργασία ο/η μεταπτυχιακός/ή φοιτητής/ 
τρία σύμφωνα με τις παρατηρήσεις της Ε.Ε. 

Σε περίπτωση αρνητικής κρίσης μετά τη 2η υποβολή, 
ο/η μεταπτυχιακός/ή φοιτητής/τρια έχει το δικαίωμα, το 
επόμενο ακαδημαϊκό έτος, να αλλάξει το θέμα και τον/ 
την επιβλέποντα/ουσα. Στην περίπτωση και δεύτερης 
αποτυχίας ο/η μεταπτυχιακός/ή φοιτητής/τρια αποκλεί¬ 
εται από τη χορήγηση του Διπλώματος Μεταπτυχιακών 
Σπουδών. 

Πλήρες αντίγραφο της διπλωματικής εργασίας (μαζί 
με τυχόν διορθώσεις ή συμπληρώσεις) υποβάλλεται, 
μετά την αποδοχή της, στη βιβλιοθήκη του Δ.Π.Θ. και 
σε ηλεκτρονική μορφή πιθανόν στο ηλεκτρονικό αρχείο 
που διατηρείται στο Τμήμα. Οι διπλωματικές εργασίες 
αποτελούν ιδιοκτησία του Π.Μ.Σ., το οποίο διατηρεί το 
δικαίωμα της χρήσης και αναπαραγωγής τους για διδα¬ 
κτικούς και ερευνητικούς σκοπούς. 

Σε εξαιρετικές περιπτώσεις απώλειας, αντικειμενικής 
αδυναμίας άσκησης καθηκόντων επίβλεψης ή σπου¬ 
δαίου λόγου, είναι δυνατή η αντικατάσταση του/της 
επιβλέποντα/ουσας ή μέλους τηςΤριμελούς Εξεταστι¬ 
κής Επιτροπής μετά από απόφαση της συνέλευσης του 
οικείου τμήματος. 

Δομή και γλώσσα της μεταπτυχιακής διπλωματικής 
εργασίας 

Η διπλωματική εργασία γράφεται στην Ελληνική 
γλώσσα, ή κατ'εξαίρεση μετά τη σύμφωνη γνώμη της 
ΣΕ στην αγγλική γλώσσα. 

Η Διπλωματική Εργασία έχει έκταση από 12.000- 
15.000 λέξεις και αποτελείται από τα ακόλουθα μέρη: 

1. Προκαταρκτικό μέρος 

2. Περίληψη στην ελληνική και αγγλική 

3. Περιεχόμενα 

4. Κύριο μέρος 

4.1 Εισαγωγή 

4.2. Υλικά και μέθοδοι 

4.3. Αποτελέσματα 

4.4. Συζήτηση 

4.5. Βιβλιογραφία 

το περιεχόμενο των οποίων, καθώς και ο τρόπος γρα¬ 
φής τους παρουσιάζονται αναλυτικά στη συνέχεια. 

1. Προκαταρκτικό μέρος 

ΙΑ. Εξώφυλλο 


Το εξώφυλλο της διπλωματικής εργασίας γράφεται 
στην ελληνική και στην αγγλική γλώσσα. 

Το εξώφυλλο στην ελληνική γλώσσα εμφανίζεται στην 
πρώτη σελίδα της διπλωματικής εργασίας και θα πρέπει 
να περιέχει τα ακόλουθα στοιχεία: 

• Δημοκρίτειο Πανεπιστήμιο Θράκης 

• Σχολή Επιστημών Υγείας 

•Τμήμα Μοριακής Βιολογίας και Γενετικής 

• Πρόγραμμα Μεταπτυχιακών Σπουδών «Εργαστηρι¬ 
ακή Έρευνα στη Μοριακή Βιολογία» 

• Τίτλος διπλωματικής εργασίας 

• Ονοματεπώνυμο συγγραφέα 

• Ονοματεπώνυμο επιβλέποντα 

• Αλεξανδρούπολη, μήνας και έτος κατάθεσης της δι¬ 
πλωματικής. 

Το εξώφυλλο στην αγγλική γλώσσα συντάσσεται με 
τον ίδιο τρόπο, όπως και το ελληνικό, και εμφανίζεται 
στην αμέσως επόμενη, μονή σε αριθμό, σελίδα, δηλαδή 
στην τρίτη σελίδα της διπλωματικής εργασίας. 

Οι σελίδες και των δύο εξώφυλλων δεν αριθμούνται. 

1Β. Προκαταρκτικό Μέρος 

Στο προκαταρκτικό μέρος, αναφέρονται κατά σειρά 
τα παρακάτω (μη υποχρεωτικά) 

• Αφιέρωση (στο μέσον και στο δεξί τμήμα της πέμπτης 
κατά σειρά σελίδας) 

Η σελίδα της αφιέρωσης δεν αριθμείται. 

• Ευχαριστίες (μη υποχρεωτικά) 

Η σελίδα των ευχαριστιών δεν αριθμείται. 

2. Περίληψη 

2.1. Περίληψη στα ελληνικά 

Η περίληψη στα ελληνικά είναι υποχρεωτική και έχει 
έκταση 1 -2 σελίδες 

2.2 Περίληψη στα αγγλικά 

Η περίληψη στα αγγλικά είναι υποχρεωτική και έχει 
έκταση 1 -2 σελίδες. 

3. Περιεχόμενα 

Στα περιεχόμενα κατά σειρά, μαζί με τον αριθμό των 
σελίδων τους, όλα τα μέρη της διπλωματικής εργασίας, 
συμπεριλαμβανομένων και των μερών του προκαταρ¬ 
κτικού μέρους που αριθμούνται με λατινικούς αριθμούς. 

4. Κύριο μέρος 

4.1 Εισαγωγή 

Στην εισαγωγή παρουσιάζεται μια σύντομη ανασκόπηση 
της σχετικής βιβλιογραφίας με έμφαση στις εργασίες που 
είναι πιο σχετικές με το θέμα της διπλωματικής. Η εισαγωγή 
ολοκληρώνεται με το σκοπό της εργασίας μια μικρή πα¬ 
ράγραφο όπου αναφέρονται οι στόχοι της συγκεκριμένης 
εργασίας και διατυπώνονται υποθέσεις εργασίας. 

4.2 Υλικά μέθοδοι 

Στην ενότητα αυτή παρουσιάζονται οι μέθοδοι που 
χρησιμοποιήθηκαν στη συγκεκριμένη διπλωματική ερ¬ 
γασία κατά τρόπο που να δίνει τη δυνατότητα σε οποιο- 
δήποτε ερευνητή να επαναλάβει τη μελέτη. 

4.3 Αποτελέσματα 

Στο κεφάλαιο αυτό παρουσιάζονται τα πειραματικά 
αποτελέσματα με λογικό τρόπο, χωρίς όμως να γίνεται 
αναλυτικός σχολιασμός. Επίσης στην ενότητα αυτή πα¬ 
ρατίθενται όλα τα πρωτογενή αποτελέσματα (φωτογρα¬ 
φίες, πίνακες, σχήματα κα) 

4.4 Συζήτηση 

Στην ενότητα αυτή γίνεται εκτενής σχολιασμός των 
αποτελεσμάτων, σύγκριση με παρόμοια αποτελέσματα 
άλλων ερευνητικών ομάδων καθώς και ερμηνεία των 
αποτελεσμάτων σε σχέση με την υπόθεση ή τις υποθέ¬ 
σεις που είχαν διατυπωθεί. Επίσης, στην ενότητα αυτή 
μπορεί να αναφερθεί ο αντίκτυπος της μελέτης ή οι δυ¬ 
νατότητες εφαρμογής των συμπερασμάτων της. 

4.5 Βιβλιογραφία 

Η Βιβλιογραφία είναι το τελευταίο μέρος της διπλω¬ 
ματικής εργασίας όπου καταγράφονται οι αναφορές που 
χρησιμοποιήθηκαν στην εργασία. Η παράθεση γίνεται 
αλφαβητικά με βάση το επώνυμο του πρώτου συγγρα¬ 
φέα ανεξάρτητα εάν πρόκειται για επιστημονικό δημο¬ 
σιευμένο άρθρο ή για βιβλίο. 

Οι αναφορές εμφανίζονται στο κείμενο της διπλωμα¬ 
τικής εργασίας σε παρένθεση στην οποία αναφέρεται 
μόνο το όνομα του Συγγραφέα και το έτος της δημοσί¬ 
ευσης, ανεξάρτητα αν πρόκειται για επιστημονικό δημο¬ 
σιευμένο άρθρο ή για σύγγραμμα. Όταν οι συγγραφείς 
είναι δύο γράφονται και τα δύο επώνυμά τους μαζί με 
το έτος δημοσίευσης της εργασίας τους, π.χ. Μθγϊιπ και 
Εν3Π5,1985, ενώ στην περίπτωση των περισσότερων από 
δύο συγγραφέων αναγράφεται μόνο το επώνυμο του 
πρώτου συγγραφέα ακολουθούμενο από τη λατινική 
ένδειξη «θΐ 31.» (θΐ 3ΐϋ, δηλαδή και άλλοι). Η ένδειξη «θΐ 
31.» γράφεται με πλάγια γράμματα. 

4. Ολοκλήρωση συγγραφής - Υποστήριξη 

Μετά την ολοκλήρωση της συγγραφής, ο Μ.Φ. υπο¬ 
βάλλει την εργασία στο σύστημα που ελέγχει τη λογο- 
κλοπή (ΤυπΊίΐίη), το πόρισμα του οποίου κοινοποιείται 
στην Τριμελή Επιτροπή. Σε περίπτωση λογοκλοπής και 
ανάλογα με την έκτασή της το θέμα συζητείται στην Τρι¬ 
μελή Επιτροπή και αν χρειάζεται και στην Σ.Ε. 

Μετά από έγκριση της Τριμελούς Επιτροπής καθορί¬ 
ζεται ημέρα και ώρα για τη δημόσια παρουσίαση της 
διπλωματικής εργασίας. Ο Μ.Φ. θα πρέπει να ετοιμά¬ 
σει υποστηρικτικό υλικό για την παρουσίαση (αρχείο 
Ροννθφοίηΐ ή αντίστοιχο). Η διάρκεια της παρουσίασης 
ορίζεται στα 15-20 ιηίη,στο τέλος της οποίας υποβάλλο¬ 
νται ερωτήσεις από τα μέλη της Τριμελούς Επιτροπής και 
τους παρόντες στην παρουσίαση. Στο τέλος της παρου¬ 
σίασης η Τριμελής Επιτροπή βαθμολογεί την εργασία. 

Μετά την επιτυχή υποστήριξη της εργασίας, ο συγ¬ 
γραφέας θα πρέπει να υπογράψει βεβαίωση εκπόνησης 
διπλωματικής εργασίας, στην οποία θα δηλώνει ότι η 
συγγραφή της έγινε αποκλειστικά από τον ίδιο και ότι 
δεν είχε υποβληθεί στα πλαίσια κάποιου άλλου Π.Μ.Σ ή 
προπτυχιακού τίτλου σπουδών στην Ελλάδα ή στο Εξω¬ 
τερικό. Ο Μ.Φ. παραδίδει δύο τουλάχιστον αντίγραφα, 
ένα για την Γραμματεία του Π.Μ.Σ και ένα για τη Βιβλιο¬ 
θήκη του ΔΠΘ., καθώς και από μία ηλεκτρονική έκδοση 
σε οπτικό δίσκο^ϋ. 

Άρθρο Ί3 

Δικαιώματα και παροχές 

Οι μεταπτυχιακοί/κές φοιτητές/τριες έχουν όλα τα 
δικαιώματα, τις παροχές και τις διευκολύνσεις που προ- 
βλέπονται και για τους/τις φοιτητές/τριες του πρώτου 


κύκλου σπουδών πλην του δικαιώματος παροχής δω¬ 
ρεάν διδακτικών συγγραμμάτων. 

Το Τμήμα οφείλει να καταβάλει κάθε προσπάθεια 
προκειμένου να εξασφαλίζει στους μεταπτυχιακούς/ 
κές φοιτητές/τριες με αναπηρία ή/και ειδικές 

εκπαιδευτικές ανάγκες προσβασιμότητα στα προτει- 
νόμενα συγγράμματα και στη διδασκαλία ή άλλες διευ¬ 
κολύνσεις. 

Οι διευκολύνσεις αυτές θα πρέπει να οριστούν από τα 
Τμήματα αναλυτικά (π.χ. τρόπος εξέτασης, πρόσβαση 
στους χώρους διδασκαλίας, στα εργαστήρια κ.λπ.). 

Άρθρο 14 

Υποχρεώσεις μεταπτυχιακών φοιτητών/τριών 

Οι μεταπτυχιακοί φοιτητές/τριες έχουν τις κάτωθι υπο¬ 
χρεώσεις: 

- Να παρακολουθούν ανελλιπώς τα μαθήματα του 
ισχύοντος προγράμματος σπουδών και να υπογράφουν 
τα βιβλία παρουσίας. 

- Να υποβάλουν τις απαιτούμενες εργασίες μέσα στις 
καθορισμένες προθεσμίες. 

- Να προσέρχονται στις προβλεπόμενες εξετάσεις. 

- Να υποβάλουν στη Γραμματεία, πριν την αξιολόγηση 
της διπλωματικής τους εργασίας, υπεύθυνη δήλωση ότι 
η διπλωματική εργασία αυτή δεν αποτελεί προϊόν λο¬ 
γοκλοπής ούτε στο σύνολο ούτε σε επιμέρους τμήματα 
αυτής. 

- Να σέβονται και να τηρούν τον Κανονισμό Μετα¬ 
πτυχιακών Σπουδών, τις αποφάσεις των οργάνων του 
Π.Μ.Σ., του Τμήματος Μοριακής Βιολογίας και Γενετικής 
του Δ.Π.Ο., καθώς και την ακαδημαϊκή δεοντολογία. 

Άρθρο 15 

Τέλη φοίτησης (Δίδακτρα) 

Το Π.Μ.Σ. δεν έχει τέλη φοίτησης. 

Άρθρο 16 

Αριστεία 

Χορηγούνται αριστείες (έπαινος) σε μεταπτυχιακούς/ 
κές φοιτητές/τριες, σύμφωνα με απόφαση της συνέλευ¬ 
σης του Τμήματος μετά από Εισήγηση της Συντονιστικής 
επιτροπής. 

Άρθρο 17 

Δίπλωμα Μεταπτυχιακών Σπουδών (Δ.Μ.Σ.) 

Ο τίτλος του Δ.Μ.Σ. είναι δημόσιο έγγραφο. Ο τύπος 
του ορίζεται με απόφαση της Συγκλήτου και υπογράφε¬ 
ται από τον/την Πρύτανη, τον/την 

Πρόεδρο του τμήματος και τον/την Γραμματέα του 
τμήματος ή τους/τις νόμιμους/ες αναπληρωτές τους. 

Στον/Στην απόφοιτο/η του Π.Μ.Σ. μπορεί να χορηγεί¬ 
ται, πριν από την απονομή, βεβαίωση ότι έχει περατώσει 
επιτυχώς την παρακολούθηση του Προγράμματος. 

Στο δίπλωμα μεταπτυχιακών σπουδών επισυνάπτε¬ 
ται παράρτημα διπλώματος σε σχέση με το οποίο ισχύ¬ 
ουν οι ρυθμίσεις του άρθρου 15 του ν. 3374/2005 και 
της υπουργικής απόφασης Φ5/89656/ΒΕ/13-8-2007 
(Β' 1466) και το οποίο αποτελεί ένα επεξηγηματικό έγ¬ 
γραφο που παρέχει πληροφορίες σχετικά με τη φύση, το 
επίπεδο, το γενικότερο πλαίσιο εκπαίδευσης, το περιεχό- 

μενο και το καθεστώς των σπουδών, οι οποίες ολοκλη¬ 
ρώθηκαν με επιτυχία και δεν υποκαθιστά τον επίσημο 
τίτλο σπουδών ή την αναλυτική βαθμολογία μαθημάτων 
που χορηγούν τα Ιδρύματα. 

Άρθρο 18 

Διδακτικό Προσωπικό 

Τη διδασκαλία των μαθημάτων στα Π.Μ.Σ. αναλαμ¬ 
βάνουν: 

α) Μέλη Δ.Ε.Π. του οικείου τμήματος. 

β) Μέλη της κατηγορίας Ε.Ε.Π., Ε.ΔΙ.Π. Ε.Τ.Ε.Π. και μετα- 
διδάκτορες του οικείου τμήματος κάτοχοι διδακτορικού 
διπλώματος εκτός αν το αντικείμενο είναι εξαιρετικής 
και αδιαμφισβήτητης ιδιαιτερότητας για το οποίο δεν 
είναι δυνατή ή συνήθης η εκπόνηση διδακτορικής δι¬ 
ατριβής 

γ) Διδάσκοντες σύμφωνα με το π.δ. 407/80 του οικείου 
Τμήματος. 

Σύμφωνα με τη διάταξη της παρ. 1 του άρθρου 36 του 
ν. 4485/2017: «Οι διδάσκοντες σε Π.Μ.Σ. προέρχονται 
κατά εξήντα τοις εκατό (60%) τουλάχιστον από μέλη 
Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., ή αφυπηρετήσαντα 
μέλη Δ.Ε.Π. του οικείου Τμήματος ή διδάσκοντες σύμ¬ 
φωνα με το π.δ. 407/1980 (Α' 112) ή το άρθρο 19 του 
ν. 1404/1983 (Α 173) ή την παρ. 7 του άρθρου 29 του 
ν. 4009/2011.Τα μέλη Ε.Ε.Π., Ε.ΔΙ.Π. και Ε.Τ.Ε.Π. πρέπει 
να είναι κάτοχοι διδακτορικού διπλώματος εκτός αν το 
γνωστικό τους αντικείμενο είναι εξαιρετικής και αδιαμ¬ 
φισβήτητης ιδιαιτερότητας για το οποίο δεν είναι δυνατή 
ή συνήθης η εκπόνηση διδακτορικής διατριβής». 

δ) Ομότιμοι καθηγητές και αφυπηρετήσαντα μέλη ΔΕΠ 
του οικείου τμήματος ή άλλων τμημάτων, σύμφωνα με 
τη διάταξη της παρ. 6 του άρθρου 36 του ν. 4485/2017, 
η οποία ορίζει: «Ομότιμοι καθηγητές και αφυπηρετή¬ 
σαντα μέλη Δ.Ε.Π. των Α.Ε.Ι. διδάσκουν στα Π.Μ.Σ., σύμ¬ 
φωνα με όσα ορίζονται στην παρ. 8 του άρθρου 16 του 
ν. 4009/2011 και στον Κανονισμό Μεταπτυχιακών Σπου¬ 
δών και υπάγονται στις διατάξεις των παραγράφων 3 
και 4» και τη διάταξη της παρ. 1 κ) του άρθρου 45 του 
ν. 4485/2017, η οποία αναφέρει ότι ο Κανονισμός Μετα¬ 
πτυχιακών Σπουδών κάθε Π.Μ.Σ. ορίζει μεταξύ άλλων 
τους ειδικότερους όρους και τις προϋποθέσεις συμμετο¬ 
χής αφυπηρετησάντων μελών Δ.Ε.Π. σε Π.Μ.Σ., σύμφωνα 
με την παράγραφο 6 του άρθρου 36. 

Σύμφωνα με τη διάταξη του άρθρου 16 παρ. 8 του 
ν. 4009/2011 «Οι συνταξιούχοι καθηγητές που απασχο¬ 
λούνται στα προγράμματα του προηγούμενου εδαφίου 
αμείβονται μόνο από ίδιους πόρους του ιδρύματος». 

Σημείωση: Βλ. και άρθρο 69 του ν. 4386/2016, το οποίο 
αναφέρεται σε ομότιμους καθηγητές για διδασκαλία χω¬ 
ρίς αμοιβή. 

Με αιτιολογημένη απόφασή της η συνέλευση του 
τμήματος, σε περίπτωση που δεν επαρκεί το διδακτικό 
προσωπικό των κατηγοριών που αναφέρονται παραπά¬ 
νω, μπορεί να αποφασίσει: 

- την ανάθεση διδακτικού έργου σε μέλη ΔΕΠ άλλων 
Τμημάτων του ίδιου Α.Ε.Ι. ή 

- την πρόσκληση μελών ΔΕΠ άλλων Α.Ε.Ι. ή ερευ¬ 
νητών από ερευνητικά κέντρα του άρθρου 13 Α του 


ν. 4310/2014 (Α' 258), συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών ή 
- νέες προσλήψεις/συμβάσεις σύμφωνα με τις διατά¬ 
ξεις του άρθρου 36 του ν. 4485/2017. 

Επιπλέον η Συνέλευση του οικείου τμήματος με από¬ 
φασή της, έχοντας υπόψη την εισήγηση του Διευθυντή 
του Π.Μ.Σ., μπορεί να καλέσει, ως επισκέπτες, καταξι- 
ωμένους/ες επιστήμονες που έχουν θέση ή προσόντα 
καθηγητή/τριας ή ερευνητή/τριας σε ερευνητικό κέντρο, 
καλλιτέχνες ή επιστήμονες αναγνωρισμένου κύρους με 
εξειδικευμένες γνώσεις ή σχετική εμπειρία στο γνωστικό 
αντικείμενο του Π.Μ.Σ. από την ημεδαπή ή την αλλοδα¬ 
πή, σύμφωνα με τα οριζόμενα στην παρ. 5 του άρθρου 
36 του ν. 4485/2017. 

Φροντιστηριακές ή εργαστηριακές ασκήσεις στο 
πλαίσιο μαθημάτων του Π.Μ.Σ. μπορούν να ανατίθενται, 
εκτός των ανωτέρω, και σε μέλη του διδακτικού προ¬ 
σωπικού καθώς και σε υποψήφιους/ες διδάκτορες των 
οικείων προς το ΠρόγραμμαΤμημάτωντουΔημοκριτεί- 
ου Πανεπιστημίου Θράκης ή άλλων συναφών Τμημάτων 
του Δημοκριτείου Πανεπιστημίου Θράκης ή άλλου Α.Ε.Ι. 

Η συνέλευση του τμήματος ή/και η Διεύθυνση του 
Π.Μ.Σ. δεν είναι υποχρεωμένες να αναθέτουν διδασκαλία 
σε όλα τα μέλη Δ.Ε.Π. του Τμήματος, ούτε τα μέλη Δ.Ε.Π. 
είναι υποχρεωμένα να παρέχουν τις υπηρεσίες τους στα 
Π.Μ.Σ, αν καλύπτουν τις υπό του νόμου προβλεπόμενες 
υποχρεώσεις τους στα προπτυχιακά προγράμματα του 
Ιδρύματος. 

Σε κάθε περίπτωση η ανάθεση διδασκαλίας των μα¬ 
θημάτων, σεμιναρίων και ασκήσεων του Π.Μ.Σ. αποφα- 
σίζεται από τη Συνέλευση του τμήματος ύστερα από 
εισήγηση τηςΣ.Ε. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, ο τρόπος 
εξέτασης του μαθήματος, η επίβλεψη της διπλωματικής 
εργασίας, η επικοινωνία με τους/τις μεταπτυχιακούς/κές 
φοιτητές/τριες. 

Άρθρο 19 

Διοικητική Υποστήριξη 

1. Διεύθυνση Προγραμμάτων Μεταπτυχιακών Σπου¬ 
δών - Υποχρεώσεις Διευθυντή/ιας 
α) Δημιουργείται θέση Διευθυντή/ιας για κάθε Π.Μ.Σ. 
στο Τμήμα εκείνο του Δημοκριτείου Πανεπιστημίου 
Θράκης το οποίο έχει την ευθύνη οργάνωσης και λει¬ 
τουργίας του. 

β) Ο/Η Διευθυντής/ια κάθε Π.Μ.Σ. είναι μέλος της Σ.Ε. 
και ορίζεται μαζί με τον Αναπληρωτή του/της, με από¬ 
φαση της Συνέλευσης του Τμήματος για διετή θητεία. 

γ) Ο/Η Διευθυντής/ια προεδρεύει της Σ.Ε., είναι μέλος 
Δ.Ε.Π. πρώτης βαθμίδας ή της βαθμίδας του αναπληρω¬ 
τή, είναι του ιδίου ή συναφούς γνωστικού αντικειμένου 
με το γνωστικό αντικείμενο του Π.Μ.Σ. 

δ) Τα καθήκοντά του/της ορίζονται στον νόμο και στον 
Κανονισμό Μεταπτυχιακών Σπουδών. Ο/Η Διευθυντής/ 
ια του Π.Μ.Σ. εισηγείται στα αρ-μόδια όργανα του Ιδρύ¬ 
ματος για κάθε θέμα που αφορά στην αποτελεσματική 

λειτουργία του προγράμματος. Ο/Η Διευθυντής/ια δεν 
μπορεί να έχει περισσότερες από δύο (2) συνεχόμενες 
θητείες και δεν δικαιούται επιπλέον αμοιβή για το διοι¬ 
κητικό του/της έργο ως Διευθυντής. 

ε) Ο/Η Διευθυντής/ια του Π.Μ.Σ επιπλέον είναι αρμό- 
διος/α μετά τη λήξη της θητείας της Σ.Ε. για τη σύνταξη 
του απολογισμού του προγράμματος του ερευνητικού 
και εκπαιδευτικού έργου του Π.Μ.Σ., καθώς και των λοι¬ 
πών δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του Π.Μ.Σ.. Ο απολογισμός κατατίθεται στο οικείο 
Τμήμα, στο οποίο ανήκει το Π.Μ.Σ. 

Για την κατάρτιση και υλοποίηση του απολογισμού 
ο/η Διευθυντής/ια επικουρείται από τον Ειδικό Λογα¬ 
ριασμό Κονδυλίων Έρευνας του Δημοκριτείου Πανεπι¬ 
στημίου Θράκης. 

Για το Π.Μ.Σ. κατά την ίδρυσή του στην εισήγηση της 
συνέλευσης του τμήματος σύμφωνα με τη διάταξη της 
παρ. 2Θ του άρθρου 32 του ν. 4485/2017 θα συμπερι- 
λαμβάνεται ο αναλυτικός προϋπολογισμός, συμπεριλαμ¬ 
βανομένου του αναλυτικού λειτουργικού κόστους του 
προγράμματος, των πηγών χρηματοδότησης και των εν 
γένει πόρων της λειτουργίας του. Επίσης στην παρ. 3 του 
ιδίου άρθρου ορίζεται ότι η εισήγηση συνοδεύεται με¬ 
ταξύ άλλων από αναλυτικό προϋπολογισμό λειτουργίας 
κατ' έτος και για πέντε (5) συνεχή έτη, καθώς και έκθεση 
βιωσιμότητας του προγράμματος, ο τρόπος των οποίων 
ορίζεται με απόφαση του Υπουργού Παιδείας, Έρευνας 
και Θρησκευμάτων, που δημοσιεύεται στην Εφημερίδα 
της Κυβερνήσεως. 

στ) Ο/Η Διευθυντής/ια του Π.Μ.Σ., ως Επιστημονικά 
Υπεύθυνος/η του αντίστοιχου έργου, εκδίδει και υπο¬ 
γράφει τις εντολές πληρωμής των σχετικών δαπανών και 
συνυπογράφει τις συμβάσεις ανάθεσης έργου, σύμφωνα 
με τον εγκεκριμένο προϋπολογισμό. Επιπλέον, ο/η Επι¬ 
στημονικά Υπεύθυνος/η ευθύνεται για την ορθή υλο¬ 
ποίηση και πιστοποίηση του φυσικού αντικειμένου του 
ΠΜΣ και τη σκοπιμότητα των δαπανών που συνδέονται 
με την εκτέλεσή του και παρακολουθεί το οικονομικό 
αντικείμενό του. 

ζ) Ο/Η Διευθυντής/ια του Π.Μ.Σ. ή του Δ.Π.Μ.Σ θα πρέ¬ 
πει να είναι διαθέσιμος/η για ενημέρωση, αν ζητηθεί, της 
Συνέλευσης για κάθε θέμα που αφορά στην αποτελε¬ 
σματική λειτουργία του. Ο/Η Διευθυντής/ια του Π.Μ.Σ. 
ή του Δ.Π.Μ.Σ. εισηγείται στη συνέλευση για τα θέματα 
της αρμοδιότητάς της και μεριμνά για την εφαρμογή 
των αποφάσεών της. 

2. Υποχρεώσεις Γραμματείας 

ΤοΤμήμα στο οποίο ανήκει το Π.Μ.Σ. αναλαμβάνει και τη 
διοικητική υποστήριξη του προγράμματος. Η σχετική ρύθ¬ 
μιση προβλέπεται στην ιδρυτική απόφαση εκάστου Π.Μ.Σ. 

Οι διοικητικοί υπάλληλοι που υποστηρίζουν τα Π.Μ.Σ. 
εκτός ωρών εργασίας τους στο Πανεπιστήμιο, καθώς και 
αυτοί στους οποίους έχει ανατεθεί έργο σχετικά με τα 
Π.Μ.Σ., δύνανται να αμείβονται για πρόσθετη εργασία 
(πέραν των συμβατικών τους υποχρεώσεων της κύριας 
απασχόλησης) που παρέχουν. 


Άρθρο 20 

Υλικοτεχνική υποδομή 

Το Τμήμα Μοριακής Βιολογίας και Γενετικής έχει 
αναπτύξει σύγχρονες εργαστηριακές υποδομές που 
υποστηρίζουν τις ερευνητικές και εκπαιδευτικές δρα¬ 
στηριότητες του τμήματος και έχουν χρηματοδοτηθεί 
από διάφορες πηγές, κυρίως ανταγωνιστικά ερευνητικά 
προγράμματα (Εθνικά και Ευρωπαϊκά), προγράμματα 
ΕΣΠΑ με φορέα το ΔΠΘ και την Περιφέρεια ΑΜΘ και 
Δωρεές. Πιο συγκεκριμένα, στον τομέα της Μοριακής 
Βιολογίας όλα τα εργαστήρια που θα υποστηρίξουν το 
Πρόγραμμα Σπουδών διαθέτουν τον απαραίτητο βασικό 
αλλά και προηγμένο εξοπλισμό που επιτρέπει την επι¬ 
τυχή ολοκλήρωση του προγράμματος και την επίτευξη 
των μαθησιακών του στόχων. 

Τα μαθήματα θα διεξάγονται στις αίθουσες διδασκαλί¬ 
ας του τμήματος (Κτίριο 8, Πανεπιστημιούπολη Δραγά- 
να), ενώ οι εργαστηριακές ασκήσεις και η Διπλωματικής 
εργασία θα διεξάγονται στα ερευνητικά εργαστήρια του 
Τμήματος Μοριακής Βιολογίας και Γενετικής (Κτίριο «Φώ¬ 
της Καφάτος», Πανεπιστημιούπολη Δραγάνα). 

Άρθρο 21 

Χρηματοδότηση - Οικονομική διαχείριση Π.Μ.Σ. 

Η χρηματοδότηση των Π.Μ.Σ. προέρχεται από: 
α) τον προϋπολογισμό του Α.Ε.Ι. και των συνεργαζό- 
μενων για την οργάνωσή του φορέων σύμφωνα με το 
άρθρο 43 του ν. 4485/2017, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθετεί- 
ται στην περίπτωση α' της παρ. 1 του άρθρου 14 του ν. 
4270/2014 (Α' 143), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον¬ 
δυλίων Έρευνας (Ε.Λ.Κ.Ε.) των Α.Ε.Ι., 
ζ) κάθε άλλη νόμιμη αιτία. 

η) σε αιτιολογημένες περιπτώσεις, κατά τις οποίες τα 
λειτουργικά έξοδα ενός Π.Μ.Σ. δεν καλύπτονται εξ ολο¬ 
κλήρου από τις ως άνω πηγές χρηματοδότησης, μέρος 
των λειτουργικών του εξόδων μπορεί να καλύπτεται από 
τέλη φοίτησης. 

Για τη χρηματοδότηση του Α.Ε.Ι., για τη λειτουργία 
Π.Μ.Σ., από τον προϋπολογισμό του Υπουργείου Παι¬ 
δείας, Έρευνας και Θρησκευμάτων προσμετράται θετικά 
το γεγονός της λειτουργίας Π.Μ.Σ. χωρίς τέλη φοίτησης. 

Η διαχείριση των εσόδων του Π.Μ.Σ. γίνεται από τον 
Ε.Λ.Κ.Ε. και κατανέμεται ως εξής: 

α) Εβδομήντα τοις εκατό (70%) λειτουργικά έξοδα 
του προγράμματος τα οποία κατανέμονται σε δαπάνες 
διδασκαλίας, διοικητικής και τεχνικής υποστήριξης, με¬ 
τακινήσεων, εργαστηριακών αναλωσίμων, εξοπλισμού, 
λογισμικού, λοιπών αναλώσιμων, χορήγησης υποτρο¬ 
φιών σε μεταπτυχιακούς φοιτητές και λοιπές δαπάνες. 
Οι δαπάνες αποζημίωσης του τακτικού διδακτικού, 
τεχνικού και διοικητικού προσωπικού των ιδρυμάτων 

αφορά σε εργασία που υπερβαίνει τις κατά τον νόμο 
υποχρεώσεις τους. 

β) Τριάντα τοις εκατό (30%) για κάλυψη λειτουργικών 
εξόδων του Ιδρύματος, με προτεραιότητα στην κάλυψη 
των αναγκών των Π.Μ.Σ. που λειτουργούν χωρίς τέλη 
φοίτησης. 

Σύμφωνα με την παρ. 5 του άρθρου 37 του ν. 4485/ 
2017 η κατανομή της παραγράφου 4 του ιδίου άρθρου, 
δηλαδή 70% και 30%, δεν ισχύει στην περίπτωση δω¬ 
ρεάς, κληροδοτήματος ή χορηγίας για συγκεκριμένο 
σκοπό, καθώς και για κρατικές επιχορηγήσεις. 

Το Τμήμα οφείλει ετησίως να δημοσιεύει, με ανάρτηση 
στην ιστοσελίδα του, απολογισμό εσόδων-εξόδων του 
Π.Μ.Σ., με αναγραφή της κατανομής των δαπανών ανά 
κατηγορία και ιδίως το ύψος των τελών φοίτησης, των 
αμοιβών των διδασκόντων στα Π.Μ.Σ. και του αριθμού 
των διδασκόντων που τις εισέπραξαν. 

Η οικονομική διαχείριση κάθε Π.Μ.Σ. αποτελεί ξεχω¬ 
ριστό έργο που υλοποιείται από τον Ειδικό Λογαριασμό 
Κονδυλίων Έρευνας του Δημοκριτείου Πανεπιστημίου 
Θράκης και γίνεται σύμφωνα με τους σκοπούς του Π.Μ.Σ. 
και το νομικό πλαίσιο λειτουργίας του Ειδικού Λογαρια¬ 
σμού Κονδυλίων Έρευνας του Δ.Π.Θ. Ως κύκλος Π.Μ.Σ. 
νοείται η οριζόμενη από την Ιδρυτική Απόφαση του κάθε 
Π.Μ.Σ. συνολική διάρκειά του. 

Η οικονομική διαχείριση κάθε υλοποιούμενου έρ¬ 
γου Π.Μ.Σ. πραγματοποιείται από τον Ειδικό Λογαρια¬ 
σμό Κονδυλίων Έρευνας του Δημοκριτείου Πανεπι¬ 
στημίου Θράκης με βάση τον προϋπολογισμό του, ο 
οποίος εγκρίνεται από τη Σύγκλητο ύστερα από πρό¬ 
ταση της αρμόδιας Συνέλευσης του Τμήματος ή της 
Ε.Δ.Ε. σε περίπτωση Διατμηματικού ή Διιδρυματικού 
Προγράμματος και κατόπιν αποδοχής του αιτήματος 
ανάληψης της οικονομικής διαχείρισής του από την 
Επιτροπή Ερευνών του Δημοκριτείου Πανεπιστημίου 
Θράκης. 

Επιστημονικά Υπεύθυνος των υλοποιούμενων έργων 
του Π.Μ.Σ. ορίζεται ο Διευθυντής εκάστου Π.Μ.Σ., ο 
οποίος αναλαμβάνει τα καθήκοντα τις υποχρεώσεις και 
τις αρμοδιότητες του Επιστημονικά Υπευθύνου όπως 
προσδιορίζονται στο ν. 4485/2017 και στον εγκεκριμένο 
από τη Σύγκλητο Οδηγό Διαχείρισης και Χρηματοδότη¬ 
σης του Ειδικού Λογαριασμού Κονδυλίων Έρευνας του 
Δημοκριτείου Πανεπιστημίου Θράκης. 

Για την αποτελεσματική υλοποίηση του εγκεκριμένου 
από την αρμόδια Συνέλευση του Τμήματος ή Ε.Δ.Ε., σε 
περίπτωση Διατμηματικού ή Διιδρυματικού Προγράμ¬ 
ματος, προϋπολογισμού του Π.Μ.Σ. και την προσαρμογή 
αυτού στις εκάστοτε ανάγκες ο Διευθυντής του Π.Μ.Σ. 
και Επιστημονικός Υπεύθυνος του Έργου, δύναται, κα¬ 
τόπιν προηγούμενης σύμφωνης γνώμης των παραπάνω 
αρμοδίων οργάνων, να αιτείται προς την Επιτροπή Ερευ¬ 
νών προς έγκριση την αυξομείωση ή και την ανακατα¬ 
νομή των προϋπολογισθέντων ποσών στην κάθε κατη¬ 
γορία δαπάνης του προϋπολογισμού. Στην περίπτωση 
τροποποίησης των τελών φοίτησης προσαπαιτείται η 
δημοσίευση της σχετικής τροποποίησης στην Εφημε¬ 
ρίδα της Κυβερνήσεως. 


Άρθρο 22 

Λογοκλοπή 

Ο/Η μεταπτυχιακός/κή φοιτητής/τρια καταθέτοντας 
οποιαδήποτε μεταπτυχιακή εργασία είναι υποχρεωμέ¬ 
νος/η να αναφέρει αν χρησιμοποίησε το έργο και τις 
απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιουδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της συνέλευσης του οικείου 
τμήματος για διαγραφή του/της. 

Στις παραπάνω περιπτώσεις, μετά από αιτιολογημένη 
εισήγηση του/της επιβλέποντος/σας Καθηγητή/τριας, η 
Συνέλευση του οικείου Τμήματος μπορεί να αποφασίσει 
τη διαγραφή του/της. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται στη Συντονιστική Επιτροπή 
του Π.Μ.Σ. για κρίση και εισήγηση για αντιμετώπιση του 
προβλήματος στη συνέλευση του τμήματος. Ως παρα¬ 
βάσεις θεωρούνται και τα παραπτώματα της αντιγραφής 
ή της λογοκλοπής και γενικότερα κάθε παράβαση των 
διατάξεων περί πνευματικής ιδιοκτησίας από μεταπτυ- 
χιακό/κή φοιτητή/τρια κατά τη συγγραφή εργασιών στο 
πλαίσιο των μαθημάτων ή την εκπόνηση μεταπτυχιακής 
διπλωματικής εργασίας. 

Άρθρο 23 

Ιστοσελίδα του Π.Μ.Σ. 

Το Π.Μ.Σ. διατηρεί ιστοσελίδα στην ελληνική και αγ¬ 
γλική γλώσσα Η επίσημη ιστοσελίδα του Π.Μ.Σ. ενημε¬ 
ρώνεται διαρκώς και περιέχει όλες τις πληροφορίες και 
ανακοινώσεις του Προγράμματος και αποτελεί τον επί¬ 
σημο χώρο ενημέρωσης των φοιτητών και φοιτητριών. 

Άρθρο 24 

Αξιολόγηση του Π.Μ.Σ. 

1. Στο τέλος κάθε εξαμήνου, πραγματοποιείται αξιο¬ 
λόγηση κάθε μαθήματος και κάθε διδάσκοντος/ουσας 
από τους μεταπτυχιακούς/ές φοιτητές/τριες, οι οποίοι/ες, 
σύμφωνα με τα προβλεπόμενα στο εσωτερικό σύστημα 
διασφάλισης ποιότητας του Ιδρύματος, με τη λήξη κάθε 
μαθήματος αξιολογούν συνολικά το μάθημα ως προς το 
περιεχόμενο, τον τρόπο διδασκαλίας, τα προτεινόμενα 
συγγράμματα κ.τλ. 

Με ευθύνη του Διευθυντή του Π.Μ.Σ. διοργανώνονται 
ημερίδες με αντικείμενο τη συζήτηση - μελέτη των μα¬ 
θημάτων του Π.Μ.Σ. και των περιεχομένων του, ώστε να 
εκτιμάται μεταξύ άλλων ο βαθμός στον οποίο συνδέεται 
το πρόγραμμα με την πρόοδο της επιστήμης, την αγορά 
εργασίας και τις ανάγκες της κοινωνίας γενικότερα. 

2. Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι- 

οττοίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογισμός 
κατατίθεται στο οικείο τμήμα, στο οποίο ανήκει το Π.Μ.Σ. 

3. Εκτός από τις διαδικασίες εσωτερικής και εξωτε¬ 
ρικής αξιολόγησης, καθώς και διασφάλισης και πιστο¬ 
ποίησης της ποιότητας, οι οποίες προβλέπονται στο ν. 
4009/2011 (Α' 189), εξωτερική ακαδημαϊκή αξιολόγηση 
των Π.Μ.Σ. κάθε Σχολής, διενεργεί εξαμελής Επιστημο¬ 
νική Συμβουλευτική Επιτροπή (Ε.Σ.Ε.). 

4. Με απόφαση της οικείας Κοσμητείας συγκροτείται 
μία Ε.Σ.Ε. για τα Π.Μ.Σ. και τις διδακτορικές σπουδές 
κάθε τμήματος και τα μέλη της επιλέγονται από σχετικό 
Μητρώο αξιολογητών που τηρείται σε κάθε σχολή. Για 
την κατάρτιση του μητρώου κάθε τμήμα προτείνει, με 
τεκμηριωμένη εισήγηση της συνέλευσης του τμήματος, 
τρία (3) μέλη από την ημεδαπή ή την αλλοδαπή. Λοιπές 
λεπτομέρειες ως προς την κατάρτιση και επικαιροποίη- 
ση του μητρώου, ορίζονται με απόφαση της Συγκλήτου 
που δημοσιεύεται στην Εφημερίδα της Κυβερνήσεως. Η 
απόφαση συγκρότησης της Ε.Σ.Ε. εκδίδεται ύστερα από 
διαβούλευση με τους Προέδρους των τμημάτων, αφού 
προηγουμένως έχει διερευνηθεί η διαθεσιμότητα των 
υποψηφίων, και αφορά, κατά προτίμηση, σε υποψηφί- 
ους/ες ίδιου ή συναφούς γνωστικού αντικειμένου με τα 
γνωστικά αντικείμενα που θεραπεύουν τα υπό αξιολό¬ 
γηση προγράμματα σπουδών και που έχουν διακριθεί 
για το ερευνητικό τους έργο. 

5. Τα μέλη των Ε.Σ.Ε. στην αρχή της θητείας τους ενη¬ 
μερώνονται για κάθε θέμα που αφορά στα Π.Μ.Σ., κα¬ 
θώς και στις διδακτορικές σπουδές που εκπονούνται 
στα αντίστοιχα τμήματα της σχολής, όπως τα γνωστικά 
αντικείμενα που θεραπεύουν, τον αριθμό των φοιτητών/ 
τριών, τους κανόνες επιλογής, το λειτουργικό κόστος 
και τα τέλη φοίτησης. Ειδικότερα, ο απολογισμός της 
παραγράφου 2 με ευθύνη της Κοσμητείας αποστέλλεται 
αμελλητί στα μέλη της οικείας Ε.Σ.Ε.. 


6. Ανά πενταετία τα μέλη των Ε.Σ.Ε. επισκέπτονται τις 
εγκαταστάσεις του οικείου τμήματος για επαρκές χρονι¬ 
κό διάστημα, κατά το οποίο συναντώνται και συζητούν 
με εκπροσώπους των διδασκόντων/ουσών και των φοι- 
τητών/τριών, καθώς και με τους Διευθυντές και τα μέλη 
των συλλογικών οργάνων των Π.Μ.Σ., προκειμένου να 
διαμορφώσουν την τελική έκθεση αξιολόγησης. Η τελι¬ 
κή έκθεση αξιολόγησης, η οποία περιέχει και προτάσεις 
για τη συνεχή βελτίωση των προγραμμάτων σπουδών, 
υποβάλλεται στην Κοσμητεία, στο οικείο Τμήμα και στη 
Σύγκλητο, προκειμένου να τη συνεκτιμήσει για τη συνέ¬ 
χιση ή μη της λειτουργίας των Π.Μ.Σ., σύμφωνα με την 
παράγραφο 8 του άρθρου 32. 

7. Στα μέλη των Ε.Σ.Ε. καταβάλλονται δαπάνες μετακί¬ 
νησης σύμφωνα με τα οριζόμενα στην υποπαράγραφο 
Δ9 της παρ. Δ του άρθρου 2 του ν. 4336/2015. 

8. Ο απολογισμός και οι αξιολογήσεις του παρόντος 
άρθρου δημοσιοποιούνται στον διαδικτυακό τόπο των 
Ιδρυμάτων και κοινοποιούνται, με ευθύνη της Κοσμη¬ 
τείας, στον Υπουργό Παιδείας, Έρευνας και Θρησκευ¬ 
μάτων, λαμβάνονται δε υπόψη στις διαδικασίες εξωτε¬ 
ρικής αξιολόγησης και πιστοποίησης της ποιότητας του 
ν. 4009/2011. 

9. Οι σχολές οφείλουν να καταρτίσουν το μητρώο 
αξιολογητών και να συγκροτήσουν την Επιστημονική 
Συμβουλευτική Επιτροπή (Ε.Σ.Ε.), σύμφωνα με τις πα¬ 
ραγράφους 3 και 4 του άρθρου 44 έως τον Σεπτέμβριο 
του έτους 2018, άλλως μέσα σε προθεσμία δύο (2) μηνών 
από την ίδρυση κάθε Π.Μ.Σ. 

Άρθρο 25 
Ειδικές διατάξεις 

Οποιοδήποτε θέμα προκύψει στο μέλλον που δεν 
καλύπτεται από την σχετική νομοθεσία ή τον παρόντα 
Κανονισμό Μεταπτυχιακών Σπουδών, θα αντιμετωπιστεί 
με αποφάσεις της συνέλευσης του τμήματος και της Συ¬ 
γκλήτου του Ιδρύματος με τροποποίηση του Κανονισμού 
και δημοσίευση στην Εφημερίδα της Κυβερνήσεως. 

ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού 
Μεταπτυχιακών Σπουδών) 

1) Τύπος Διπλώματος Μεταπτυχιακών Σπουδών (Δ.Μ.Σ.) των Π.Μ.Σ. 
του Δ.Π.Θ. 

2) Τύπος Πιστοποιητικού ολοκλήρωσης Μεταπτυχιακών Σπουδών. 

3) Τύπος Βεβαίωσης Αναλυτικής Βαθμολογίας Μεταπτυχιακού 
Φοιτητή Π. Μ. Σ. Τμήματος του Δ.Π.Θ. 

4) Απονομή Διπλώματος Μεταπτυχιακών Σπουδών. Τελετή 
ανακήρυξης (Σχέδιο). 

1. Τύπος Διπλώματος Μεταπτυχιακών Σπουδών (Δ.Μ.Σ.) των Π.Μ.Σ. του Δ.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 


ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΜΟΡΙΑΚΗΣ ΒΙΟΛΟΓΙΑΣ & ΓΕΝΕΤΙΚΗΣ 


ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 


ΕΡΓΑΣΤΗΡΙΑΚΗ ΕΡΕΥΝΑ ΣΤΗ ΜΟΡΙΑΚΗ ΒΙΟΛΟΓΙΑ 
Ο/Η (ονοματεπώνυμο) του (πατρώνυμο) (Χ710 (όνομα πόλης) πτυχίούχος του 
Τμήματος (όνομα Τμήματος) μετά την επιτυχή παρακολούθηση των 
μαθημάτων του Προγράμματος Μεταπτυχιακών Σπουδών με 
τίτλο εργαστηριακή ερευνα ςτη μοριακή βιολογία του Τμήματος 
μοριακής βιολογίας & γενετικής του Δημοκριτείου 
Πανεπιστημίου Θράκης και την ολοκλήρωση των προβλεπόμενων 
από το νόμο δοκιμασιών στις (ημερομηνία), κρίθηκε άξιος/α του 
Διπλώματος Μεταπτυχιακών Σπουδών με το βαθμό: 

«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 
Πόλη (όνομα πόλης) Ημερομηνία (ημέρα-μήνας-έτος) 

Ο ΠΡΥΤΑΝΗΣ Ο ΠΡΟΕΔΡΟΣ ΤΟΥ ΤΜΗΜΑΤΟΣ 

ΤΟΥ ΔΗΜΟΚΡΙΤΕΙΟΥ ΜΟΡΙΑΚΗΣ ΒΙΟΛΟΓΙΑΣ ΚΑΙ 

ΓΕΝΕΤΙΚΗΣ 

ΠΑΝΕΠΙΣΤΗΜΙΟΥ ΤΟΥ ΔΗΜΟΚΡΙΤΕΙΟΥ 

ΘΡΑΚΗΣ ΠΑΝΕΠΙΣΤΗΜΙΟΥ 

ΘΡΑΚΗΣ 

Ο ΓΡΑΜΜΑΤΕΑΣ 

ΤΟΥ ΤΜΗΜΑΤΟΣ ΜΟΡΙΑΚΗΣ ΒΙΟΛΟΓΙΑΣ ΚΑΙ ΓΕΝΕΤΙΚΗΣ 
ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 





25036 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2296/18.06.2018 


2, Τύπος Πιστοποιητικού ολοκλήρωσης Μεταπτυγιακών Σπουδών 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΜΟΡΙΑΚΗΣ ΒΙΟΛΟΓΙΑΣ & ΓΕΝΕΤΙΚΗΣ 
ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 
Πιστοποιείται ότι: 

Στον/ην κύριο/κυρία (Όνομα Επώνυμο Πατρώνυμο του μεταπτυχιακού 
φοιτητή/τριας) από (όνομα πόλης), Πτυχίούχο (όνομα Τμήματος) ΤΟΙ) 
Πανεπιστημίου (όνομα Πανεπιστημίου), μετά τη νόμιμη διαδικασία 
και αφού εξεπλήρωσε επιτυχώς όλες τις υποχρεώσεις του/της, 
στα πλαίσια του Προγράμματος Μεταπτυχιακών Σπουδών του 
Τμήματός μας, απονεμήθηκε το Δίπλωμα Μεταπτυχιακών 
Σπουδών του Προγράμματος Μεταπτυχιακών Σπουδών με 

τίτλο ΕΡΓΑΣΤΗΡΙΑΚΗ ΕΡΕΥΝΑ ΣΤΗ ΜΟΡΙΑΚΗ ΒΙΟΛΟΓΙΑ του 

Τμήματος μοριακής βιολογίας & γενετικής του Δημοκριτείου 
Πανεπιστημίου Θράκης με το βαθμό 

«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού 
Σπουδών. 

Το πιστοποιητικό αυτό, το οποίο ζήτησε ο 

ενδιαφερόμενης/όμενη, του/της χορηγείται για κάθε νόμιμη 
χρήση. 

Πόλη (όνομα πόλης) Ημερομηνία (ημέρα-μήνας-έτος) 
Ο/Η Γραμματέας του Τμήματος 

(υπογραφή-σφραγίδα) 

3. Τύπος Βεβαίωσης Αναλυτικής Βαθμολονίας Μεταπτυχιακού Φοιτητή Π.Μ.Σ. 

Τμήματος του Δ.Π.Θ. 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΜΟΡΙΑΚΗΣ ΒΙΟΛΟΓΙΑΣ & ΓΕΝΕΤΙΚΗΣ 


Πόλη. 

Αριθ. Πρωτ. 

ΒΕΒΑΙΩΣΗ 

Βεβαιώνεται ότι ο/η κύριος/κυρία (Ονομα Επώνυμο Πατρώνυμο) 
Πτυχιούχος του (Τμήμα Σχολή πανεπιστήμιο), ο οποίος είχε εισαχθεί το 
ακαδημαϊκό έτος (αναγραφή ακ. έτους) στο Π.Μ.Σ. του Τμήματος 
ΜΟΡΙΑΚΗΣ ΒΙΟΛΟΓΙΑΣ & ΓΕΝΕΤΙΚΗΣ της Σχολής ΕΠΙΣΤΗΜΩΝ ΥΓΕΙΑΣ 

του Δημοκριτείου Πανεπιστημίου Θράκης με τίτλο εργαστηριακή 

ΕΡΕΥΝΑ ΣΤΗ ΜΟΡΙΑΚΗ ΒΙΟΛΟΓΙΑ διάρκειας (αναγραφή διάρκειας Π.Μ.Σ.), 

εξετάσθηκε επιτυχώς στα 7 απαιτούμενα μεταπτυχιακά μαθήματα 
και έλαβε την παρακάτω βαθμολογία σε κάθε μάθημα: _ 


Α/Α 

ΜΑΘΗΜΑ 

ΕΟΤ5 

ΔΜ 

ΒΑΘΜΟΣ 

1 

ΜΒΚ1 Ανάλυση επιστημονικής 
βιβλιογραφίας I 

10 

2 


2 

ΜΒΚ2 Προηγμένη Τεχνολογία Μοριακή<: 

Βιολογίας (Εργαστηριακό 

Μάθημα) 

15 

2 


3 

ΜΒΒ3 Ειδικά Θέματα Σύγχρονης Μοριακής 
Βιολογίας I 

5 

1 


4 

ΜΒΚ4 Ειδικά Θέματα Σύγχρονης Μοριακής 
Βιολογίας II 

5 

1 


5 

ΜΒΚ5 Ανάλυση Επιστημονικής Βιβλιογραφίας 
II 

10 

2 


6 

ΜΒΚ6 Μεταπτυχιακή Διπλωματική Εργασία I 

15 

2 


7 

ΜΒΚ7 Μεταπτυχιακή Διπλωματική Εργασία II 

15 

2 

Ο/Η ανωτέρω στις (ημερομηνία) ανέπτυξε τη Μεταπτυχιακή Διπλωματική 
Εργασία (Μ.Δ.Ε.) του/της δημοσία ενώπιον της αρμόδιας Εξεταστικής 
Επιτροπής, η οποία την ενέκρινε, τη βαθμολόγησε με το βαθμό (αναγραφή 
βαθμού) και πρότεινε την απονομή στον/ην ανωτέρω του Διπλώματος 
Μεταπτυχιακών Σπουδών του Τμήματος Μοριακής Βιολογίας & Γενετικής 
της Σχολής Επιστημών Υγείας του Δημοκριτείου Πανεπιστημίου Θράκης. 

Ο Γενικός Μέσος Ορος βαθμολογίας του/της ανωτέρω (με ακρίβεια 
δύο δεκαδικών ψηφίων) λαμβάνοντας υπόψη τις διδακτικές μονάδες των επί 
μέρους μαθημάτων (αριθμός διδακτικών μονάδων μαθημάτων) και της 
Μεταπτυχιακής Διπλωματικής Εργασίας (αριθμός διδακτικών μονάδων 
διπλωματικής εργασίας) είναι: 

«ΑΡΙΣΤΑ» 

Η παρούσα βεβαίωση χορηγείται ύστερα από αίτηση του/της 
ενδιαφερομένου/ενδιαφερομένης για κάθε νόμιμη χρήση. 


Πόλη (όνομα πόλης) Ημερομηνία (ημέρα-μήνας-έτος) 

Με εντολή Πρύτανη 
Ο/Η Γραμματέας 
του Τμήματος 


(υπογραφή-σφραγίδα) 

4, Απονομή Μεταπτυγιακού Διπλώματος Ειδίκευσης. Τελετή ανακήρυξης (Σγέδιο) 

Η ανακήρυξη του/της μεταπτυχιακού/ής φοιτητή/τριας ως άξιου/άξιας του 
Διπλώματος Μεταπτυχιακών Σπουδών έκαστου Τμήματος και η απονομή στον ίδιο 
του Διπλώματος αυτού γίνεται σε ειδική τελετή που πραγματοποιείται στο αρμόδιο 
Τμήμα. 

Η απονομή του Διπλώματος Μεταπτυχιακών Σπουδών (Δ.Μ.Σ.) γίνεται 
παρουσία του Πρύτανη του Δ.Π.Θ., ή, όταν αυτός κωλύεται, παρουσία ενός εκ των 
Αντιπρυτάνεων. 

Κατά την τελετή της απονομής του Δ.Μ.Σ. στον/στην υποψήφιο/α 
αναγιγνώσκεται από τον Πρόεδρο του Τμήματος το πρακτικό της Εξεταστικής 
Επιτροπής και στη συνέχεια ο Πρόεδρος του Τμήματος αναγιγνώσκει τα παρακάτω: 

«Ο/Η.(Ονοματεπώνυμο)..., πτυχιούχος 


του.(Τμήμα, Σχολή, Πανεπιστήμιο) 

. συνέταξεν Μεταπτυχιακήν Διατριβήν 

(Μ.Δ.) ή 


επιγράφεται. 

., ήπερ τοις 

αναγνούσι καθηγηταίς εμμελώς έχειν έδοξεν, ούτος (αύτη) δε 
την επί τω μεταπτυχιακά) τίτλω (Μ.Δ.Ε.) δοκιμασίαν 
ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του 
(της) υποψηφίου επιστημονικής παιδείας ποιούμενον δοκιμάζει 
τούτον (ταύτην) εις τους κατόχους του Μ.Δ.Ε. του Τμήματος 
Μοριακής Βιολογίας και Γενετικής της Σχολής Επιστημών 
Υγείας του Δημοκριτείου Πανεπιστημίου Θράκης· ερωτών δε 
και τον Πρύτανιν, ει τη του Τμήματος βουλή ομολογεί. 
Επειδήπερ ου μόνον εν ταις ειωθόταις δοκιμασίαις της σής 
επιστήμης έλεγχον παρέσχες σαφέστατον, αλλά και εν τη 
μεταπτυχιακή διατριβή, ην φιλοπονήσας προσήνεγκες τω 
Τμήματι Μοριακής Βιολογίας και Γενετικής, άξιον (αξίαν) του 
Δ.Μ.Σ. σε αυτόν (σε αυτήν) απέφηνας καπί τούτοις το μεν 
Τμήμα σε κατά τα νόμιμα εδοκίμασε, ο δε Πρύτανις ταύτην 


την δοκιμασίαν επήνεσε, δια ταύτα εγώ. 

(Ονοματεπώνυμο) .Καθηγητής του 

Τμήματος., νυν Πρόεδρος του Τμήματος 

Μοριακής Βιολογίας και Γενετικής διατελών (διατελούσα) τε 
και χρώμενος (χρωμένη) τη δυνάμει, ην παρά των εν 


Πανεπιστημίω και Τμήματι νόμων είληφα, 

σε.(Ονοματεπώνυμο 

)., υποψήφιον 


(υποψηφίαν) του Τμήματος Μοριακής Βιολογίας και Γενετικής 
μεταπτυχιακού τίτλου δημοσία άξιον (αξίαν) και κάτοχον του 
Διπλώματος Μεταπτυχιακών Σπουδών (Δ.Μ.Σ) του 
Προγράμματος Μεταπτυχιακών Σπουδών με τίτλο 
«Εργαστηριακή Έρευνα στη Μοριακή Βιολογία» του 
Τμήματος Μοριακής Βιολογίας και Γενετικής του 
Δημοκριτείου Πανεπιστημίου Θράκης αναγορεύω και πάσας 
τας τω πανεπιστημιακά) αξιώματι τούτω παρεπομένας 
προνομίας σοι δίδωμι, συνθιασώτην μεν και εταίρον (εταίραν) 
της επιστήμης σε προσαγορεύων (προσαγορεύουσα), της δε 
επιστήμης ταύτης δια παντός του βίου φιλοτίμως αντέχεσθαι 
παραινών (παραινούσα)». 

Η απόφαση αυτή να δημοσιευθεί στην Εφημερίδα της Κυβερνήσεως 

Κομοτηνή, 29 Μαρτίου 2018 
Ο Πρυτανεύων 

